Shoud 8, «Προχωράμε 8» – Νέα Ενέργεια\n2 Απριλίου 2016 26 Νοεμβρίου 2018\nShoud 8, «Προχωράμε 8»\nSHOUD 8 , «ΠΡΟΧΩΡΑΜΕ 8», 2 – 4 – 2016\nΕίμαι αυτό που Είμαι, ο Adamus Ben St. Germain.\nΚαλώς ήρθατε αγαπητοί Shaumbra. Καλώς ήρθατε στη συγκέντρωση μας, σ’ αυτό το πολύ ιδιαίτερο μέρος.\nΣήμερα θα έχουμε μια εμπειρία σε τρεις πράξεις. Και στην πρώτη πράξη θα παρουσιαστεί ο St. Germain, ο Αγαπημένος St. Germain. Στην δεύτερη πράξη ο Adamus, και στην τρίτη πράξη θα παρουσιαστεί ένας νέος Ονειροπερίπατος (Dream Walk)\nΟπότε ας πάρουμε μια καλή βαθιά αναπνοή μ’ αυτό. Σήμερα θα έχουμε βίωμα.\nΠριν πάμε στην Πρώτη Πράξη, επιτρέψτε μου να σας προσφέρω τις ιδέες μου για την επέκταση σας. Την επέκταση του studio σας, αυτού του πραγματικά ταπεινού μέρους, που όμως είναι ένα μέρος με πολύ ενέργεια και συνειδητότητα. Η επέκταση σε ένα νέο μέρος θα συμβεί ούτως ή άλλως. Θα γίνει εδώ. Γιατί; Επειδή ο καθένας από σας επεκτείνεται επίσης.\nΕίναι συμβολικό των αλλαγών που περνάτε. Πρέπει να μεγαλώσει, και θα συνεχίσει να μεγαλώνει. Δεν θα πάει απλά μέχρι την διπλανή πόρτα, θα πάει πιο πέρα και ακόμα παραπέρα, επειδή ο καθένας από σας παίρνει μια καλή βαθιά αναπνοή, βγαίνει από μπροστά από το δρόμο του και επιτρέπει, επεκτείνεται. Πολύ πιο πέρα από το φυσικό βασίλειο, πολύ πιο πέρα από την μοναδικότητα σας ως άνθρωπος, επεκτείνεστε στο Είμαι Εδώ, που μπορεί να είναι οπουδήποτε. Μπορεί να είναι σε πολλά μέρη ταυτόχρονα. Αυτό είναι η φώτιση.\nΗ φώτιση δεν είναι απλά το να έχεις ψυχικές δυνάμεις, να είσαι γεμάτος δυνάμεις, υπέρ-διανοητικός τέλειος άνθρωπος. Καθόλου. Ο ίδιος αυτός ο άνθρωπος θα συνεχίσει να υπάρχει με όλες του τις ατέλειες και το γέλιο του και τα δάκρια του και όλους τους ανθρώπινους τρόπους του, και τότε, απλά βρίσκεστε στο Είμαι Εδώ, που είναι παντού ακαριαία.\nΑυτό λοιπόν το επόμενο βήμα προς την επέκταση σας στο φυσικό χώρο είναι συμβολικό των βημάτων σας σε πολλούς χώρους.\nΑς πάρουμε λοιπόν μια βαθιά αναπνοή μ’ αυτό και ας αρχίσουμε την Πρώτη Πράξη με τον αγαπημένο St. Germain.\nGERMAIN: Είμαι ο Αγαπημένος St. Germain και γνωρίζω τον καθένα από σας, πριν καν έρθει ο Tobias. Από τις μυστικιστικές σχολές, σε πολλές ζωές, στα όνειρα σας και στην αφύπνιση σας.\nΣας γνώριζα πριν να έρθω για να αναλάβω από τον Tobias. Συνάντησα τον καθένα από σας ενδεδυμένο με την Βιολετί μου Φλόγα, την εποχή της Βιολετί Φλόγας, γνωρίζοντας ότι αφυπνίζεστε και εισέρχεστε σε έναν εντελώς διαφορετικό κόσμο.\nΓνώριζα ότι θα χωρίζαμε για λίγο όταν θα αναλάμβανε ο Tobias. Ήταν ο χρόνος της γαλούχησης και της βαθιάς αγάπης και κατανόησης του Tobias. Ήταν ο χρόνος της ευγένειας του Tobias, όμως ήξερα ότι θα επιστρέψω. Ήξερα πως αν μπορούσατε να τα καταφέρετε εκείνες πρώιμες μέρες της αφύπνισης την εποχή του Tobias, τότε θα ξανασμίγαμε την εποχή της φώτισης, και να που βρισκόμαστε.\nΕίμαι ακόμα μαζί σας ως St. Germain. Έρχομαι σε σας, φυσικά, κατά τη διάρκεια των συγκεντρώσεων μας σαν Adamus. Έρχομαι σε σας μερικές φορές στις προσωπικές μας συζητήσεις στους αιθέρες σαν St. Germain και σαν Adamus, εξαρτάται από τη μέρα, εξαρτάται από τη διάθεση σας, για να σας θυμίσω γιατί βρίσκεστε εδώ. Είναι εύκολο να το ξεχνάτε. Όπως έχω πει πολλές φορές, όπως έχει πει πολλές φορές ο Tobias, είναι τόσο εύκολο να ξεχνάτε γιατί είστε εδώ. Είναι τόσο εύκολο να γυρνάτε πίσω στους παλιούς τρόπους.\nΟι περισσότεροι άνθρωποι βρίσκονται εδώ σ’ αυτόν τον πλανήτη αυτή τη στιγμή περνώντας έναν εξελικτικό κύκλο. Οι περισσότεροι άνθρωποι είναι εδώ για μια δουλειά, για τις καρμικές τους οικογένειες. Οι περισσότεροι άνθρωποι είναι εδώ για να κάνουν την μικρή τους ζωούλα λίγο καλύτερη. Πολλοί είναι εδώ για τη δόξα και τα χρήματα και τη δύναμη. Λίγοι είναι εδώ για την ανακάλυψη του εαυτού τους.\nΌμως εσείς είστε εδώ για κάτι εντελώς διαφορετικό. Είστε εδώ για τη φώτιση, τη συνειδητοποίηση, την ολοκλήρωση ενός πολύ μεγάλου ταξιδιού σ’ αυτόν τον πλανήτη που σας πήγε μέσα σ’ ένα θαυμαστό αριθμό θαυμαστών ζωών. Σας πήγε σε τόσους θανάτους όσους και ζωές. Σας πήγε μέσα σε κάποια από τα μεγαλύτερα σκοτάδια αυτού του πλανήτη και μέσα στα μεγαλύτερα φώτα επίσης.\nΚατά περιόδους ήταν δύσκολο. Χαθήκατε στην πορεία, και έχετε τον φόβο ότι δεν θα βρείτε ποτέ τον δρόμο της επιστροφής στον εαυτό σας. έχετε το φόβο ότι δεν θα θυμηθείτε πώς να γυρίσετε πίσω. Όμως πρέπει να πω, για τον καθένα από σας, ότι δεν μπορείτε να μην θυμηθείτε. Μπορείτε να παίζετε για πολύ καιρό το παιχνίδι ότι έχετε χαθεί. Μπορείτε να παίζετε το παιχνίδι ότι έχετε μια ταυτότητα που στην πραγματικότητα δεν είναι ο εαυτός σας, όμως δεν μπορείτε να μην θυμηθείτε. Ξαναέρχεται. Είναι το Φρούτο του Ρόδου για το οποίο μίλησε ο Tobias πριν πολύ καιρό. Βρίσκεται εδώ, γνέφοντας σας να επιστρέψετε στον εαυτό σας.\nΠολύ συχνά ξεχνάτε γιατί είστε εδώ σ’ αυτή τη ζωή, και τότε μπαίνετε σε διαρκή διαμάχη ανάμεσα στον ανθρώπινο εαυτό και την φωτισμένη ύπαρξη. Ο ανθρώπινος εαυτός θέλει να γίνει σαν τους άλλους. Συγκρίνει τον εαυτό του με τους άλλους ανθρώπους: προσπαθεί να ταιριάξει σε μια βιολογική οικογένεια που στην πραγματικότητα δεν είναι η πραγματική του οικογένεια.\nΝαι, υπάρχουν πρόσωπα που αγαπάτε σ’ αυτήν την οικογένεια. Πολλές θαυμαστές εμπειρίες, σ’ αυτή την οικογένεια. Όμως τελικά δεν είναι αυτό που πραγματικά είστε.\nΠροσπαθείτε να ταιριάξετε σε δουλειές. Προσπαθείτε να ταιριάξετε σε έναν συγκεκριμένο τρόπο εμφάνισης και πράξης. Όμως, όπως έχετε δει, δεν λειτουργεί. Δεν λειτουργεί όταν είναι μονοδιάστατο. Λειτουργεί μόνο όταν είναι απλά μια πτυχή ή μια «και» έκφραση του εαυτού σας.\nΜπορείτε να τα κάνετε και τα δύο. Κατά κάποιο τρόπο μπορείτε να ταιριάξετε. Δεν είναι πάντα άνετο, όμως μπορείτε. Και τώρα συνειδητοποιείτε ότι μπορείτε να είστε αυτός που πραγματικά είστε. Μπορείτε να είστε το Είμαι. Μπορείτε να είστε και τα δύο.\nΕκεί που Είστε\nΠάρα πολύ λίγοι άνθρωποι έχουν προχωρήσει τόσο πολύ σ’ αυτό το μονοπάτι, και ποτέ πριν μια ομάδα ανθρώπων από όλον τον κόσμο δεν έχει φτάσει σ’ αυτό το σημείο. Είναι ένα σημείο προκλητικό και δύσκολο επειδή αλλάζετε. Αλλάζετε αυτήν την ταυτότητα. Αλλάζετε τις σκέψεις σας. Αλλάζει η βιολογία σας, και ο άνθρωπος φοβάται τι θα συμβεί. Ο άνθρωπος προσπαθεί να σταματήσει μια διαδικασία που είναι φυσική, που θα συμβεί έτσι κι αλλιώς, και κάνοντας το, προκαλεί πολύ περισσότερο άγχος, πολύ περισσότερη αμφιβολία και στην πραγματικότητα δεν σας επιτρέπει, σε κανέναν από σας, να χαρείτε αυτό που λέμε ενσωματωμένη φώτιση. Δεν σας επιτρέπει να χαρείτε τα δυναμικά της πορείας από τον μονοδιάστατο φυσικό άνθρωπο στον πολυδιάστατο άνθρωπο, θεϊκό και όλα τα υπόλοιπα μαζί.\nΑνησυχείτε αν το κάνετε σωστά, και όπως ο Adamus και εγώ σας έχω πει τόσες φορές, δεν μπορείτε να το κάνετε λάθος. Όμως μπορείτε να του αφαιρέσετε πολύ από τη χαρά του και την ευκολία και τη χάρη με όλη αυτή την ανησυχία σας, όλον αυτόν τον εκνευρισμό, με τον ανθρώπινο εαυτό που προσπαθεί να ελέγξει και να χειριστεί μια διαδικασία που δεν μπορεί ούτε να ελέγξει ούτε να χειριστεί. Και ουσιαστικά ούτε και θα έπρεπε. Προσπαθείτε να χειριστείτε τον Θεό μέσα σας, να τον χειριστείτε από τον άνθρωπο μέσα σας, και απλά δεν λειτουργεί.\nΈχετε φτάσει σ’ αυτό το σημείο μέσω της επιμονής σας, μέσω του πείσματος σας, μέσω της αποφασιστικότητας και της αφοσίωσης σας, όμως από αυτό το σημείο και μετά, αυτές οι ποιότητες δεν είναι αξιοθαύμαστες. Αυτές οι ποιότητες δεν λειτουργούν. Αυτές οι ποιότητες ουσιαστικά προκαλούν μια βαρύτητα που σας τραβά πίσω προς τους παλιούς τρόπους, τις παλιές σκέψεις, τις παλιές αμφιβολίες και τα παλιά προβλήματα.\nΌταν μιλώ στους Shaumbra σχετικά με τις πιο θαυμαστές τους ποιότητες, στην κορυφή βρίσκονται η αφοσίωση, η επιμονή, ο βαθύς πόθος και η προσπάθεια, που σας έφεραν εδώ. Αλλά τώρα είναι η στιγμή να τις αφήσετε να γίνουν πράγματα του παρελθόντος.\nΚαι γνωρίζω ότι περηφανεύεστε για το πόσο καλά μπορείτε να στηρίξετε τον εαυτό σας σε κάποιες από τις μεγαλύτερες αντιξοότητες της ζωής σας. Περηφανεύεστε ότι είστε ικανοί να σκάψετε, να περιορίσετε, να γίνετε αποφασιστικοί και αυτό σας έχει περάσει μέσα από πολλά μέχρι τώρα. Όμως αυτή η ποιότητα δεν λειτουργεί από εδώ και πέρα.\nΗ ποιότητα της αγάπης για τον εαυτό και της αποδοχής, ανθρώπου προς άνθρωπο, η ποιότητα που λέγεται εμπιστοσύνη και εγώ την ονομάζω να επιτρέπετε, θα σας οδηγεί από εδώ και πέρα. Η ποιότητα της γεμάτης χάρη αποδοχής του Είμαι, αυτή θα σας οδηγήσει από εδώ και πέρα.. Ο νους σας δεν μπορεί να την υπολογίσει. Ο νους σας νιώθει ότι μειώνεται και ότι αρνείται κάτι που νιώθει ότι κέρδισε για τον εαυτό του, όταν κάποιος απλά επιτρέπει το θεϊκό, την χάρη και την ευκολία.\nΟ νους θα σας πει «Μα το μοναδικό πράγμα στο οποίο πρέπει να καταφύγετε, το μοναδικό πράγμα που σας έφτασε σ’ αυτό το σημείο, το μοναδικό πράγμα που σας έκανε διαφορετικό και ιδιαίτερο είναι αυτή η επιμονή, αυτή η αφοσίωση, αυτή η θέληση του νου», όμως αυτό δεν θα δουλέψει από εδώ και πέρα. Είναι η εμπιστοσύνη, το να επιτρέπετε και η χάρη. Είναι το να πάρετε αυτή την βαθιά αναπνοή μέσα στη γνώση, αυτή την βαθιά κατανόηση ότι όλο αυτό είναι πολύ, πολύ φυσικό, και αυτή η ικανότητα απλά να απελευθερώνετε.\nΕίναι ένα τεράστιο βήμα. Πάρα πολύ λίγοι έχουν φτάσει τόσο μακριά, πολλοί λίγοι έφτασαν στο σημείο να μπορούν να επιτρέπουν και, επιτρέποντας, να γνωρίζουν ότι όλα αλλάζουν. Ο τρόπος που σκέφτεστε, οι σχέση σας με το σώμα σας, η γέννηση, η ζωή και ο ίδιος ο θάνατος, η αντίληψη που είχατε για τη ζωή μέχρι τώρα, η αντίληψη που περιέχεται μέσα στις αναμνήσεις σας, η αντίληψη του κόσμου έξω από σας και γύρω σας, όλα αλλάζουν, και μπορεί να είναι τρομακτικό, όμως μπορεί να είναι εξίσου θαυμάσιο, μαγικό, όμορφο. Είναι αυτό για το οποίο ήρθατε εδώ.\nΕίναι αυτό για το οποίο μίλησα στον καθένα από σας στα άλλα βασίλεια, και κάποιοι από σας το θυμάστε, για κάποιους ήταν μια πολύ συνειδητή εμπειρία. Όμως είναι κάτι για το οποίο σας μίλησα χρόνια πριν να εμφανιστεί ο Tobias, όταν ήρθα σε σας ως Βιολετί Φλόγα, και σας είπα «Τώρα ήρθε η ώρα. Είστε έτοιμοι. Θα είμαι μαζί σας σε κάθε βήμα του δρόμου. Όμως πρέπει να το κάνετε. Πρέπει να είστε εσείς που θα επιτρέψετε. Δεν μπορώ να το κάνω εγώ για σας».\nΗ μουσική που έπαιξε πριν, στο εισαγωγικό βίντεο, ήταν πολύ ιδιαίτερη, ιδιαίτερη στη σύνθεση της, ιδιαίτερη με τον τρόπο που παρουσιάστηκε και τραγουδήθηκε, όμως ιδιαίτερη επίσης επειδή μαζί την γεμίσαμε με την ουσία της γνώσης, αυτής που σας οδηγεί. Αυτής που σας οδηγεί και όχι το πείσμα, η αποφασιστικότητα, η αφοσίωση, η προσωπική εσωτερική δύναμη – αυτά που νομίζατε ότι σας έφεραν εδώ – ενώ ήταν η γνώση που πραγματικά το έκανε.\nΕμείς λοιπόν – εσείς, εγώ και οι άλλοι που δουλεύουν μαζί σας – ενσταλάξαμε σ’ αυτό το τραγούδι την υπενθύμιση της γνώσης, και τώρα, μ’ αυτήν την εμπειρία, θα ήθελα να ξαναπαιχτεί. Όχι το βίντεο, απλά η μουσική.\nΠάρτε μια βαθιά αναπνοή μέσα στη γνώση, σ’ αυτήν που πραγματικά σας έφερε σ’ αυτό το σημείο, την συνεχή υπενθύμιση, παρά τις προκλήσεις, τις αντιξοότητες της ζωής σας, συνεχώς όταν σκέφτεστε να γυρίσετε πίσω κι να πάτε πίσω. Είναι η γνώση. Είναι το Είμαι που σας έφερε εδώ.\nΠάρτε λοιπόν μια βαθιά αναπνοή στη γνώση, στην ενεργειακή μεταμόρφωση που περιέχεται στη μουσική.\nΕίθε το τραγούδι της καρδιάς σας να μοιάζει με το τραγούδι που μόλις ακούσατε. Και στις λέξεις και στην ενέργεια αυτού του τραγουδιού, σε ελεύθερη μετάφραση. Αγαπητή ψυχή, είθε να είσαι μαζί μου. Αγαπητή Ψυχή, είθε να βρεθούμε και πάλι μαζί. Αγαπητή Ψυχή, ήρθε η ώρα μας.\nΕίναι η πρόσκληση για το Είμαι Εδώ «Είμαι Εδώ, ο άνθρωπος, ο θεός, το παρελθόν και το μέλλον. Είμαι Εδώ. Οπουδήποτε επιλέξω να βρίσκομαι, είμαστε εδώ μαζί, όλοι μας, άνθρωπος, θεός, παρελθόν, παρόν, αυτό που ποτέ δεν είχε συνειδητοποιηθεί και κάτι που δεν πιάστηκε στο αυλάκι. Εγώ, εμείς είμαστε εδώ».\nΑυτό είναι το τραγούδι της ψυχής – «Είμαι Εδώ. Όχι πια μονοδιάστατος, όχι πια μόνος, όχι πια σ’ ένα μονοπάτι για οπουδήποτε. Είμαι Εδώ χωρίς ένα μέρος να πάω και χωρίς την ανάγκη να πάω οπουδήποτε. Είμαι Εδώ. Και από τώρα όλα έρχονται σε μένα. Δεν πηγαίνω εγώ». Όλα, από τον καφέ, τη ζωή, την ενέργεια, όλα όσα χρειάζεστε έρχονται εδώ.\nΑυτό που περιέχεται σ’ αυτό το τραγούδι είναι η υπενθύμιση της γνώσης.\nΟλοκληρώνουμε λοιπόν την Πρώτη Πράξη μ’ ένα χειροκρότημα.\nADAMUS: Είμαι αυτό που Είμαι, ο Adamus της Κυρίαρχης Περιοχής.\nΚαλώς ήρθατε αγαπημένοι μου. Όμορφη ενέργεια στο δωμάτιο σήμερα. Όμορφη ενέργεια για όλους όσους βλέπετε online.\nΘα αρχίσουμε τη συνεδρία μας με μια ερώτηση, φυσικά. Σας παρατηρούσα όταν κάνατε τις ερωτήσεις και τις απαντήσεις με τον Tobias πριν χρόνια, όλοι στεκόσασταν στην σειρά, περιμένοντας να ρωτήσετε τις ίδιες ερωτήσεις που είχαν ειπωθεί τον προηγούμενο και τον προ-προηγούμενο μήνα, με έντονη προσμονή να σηκωθείτε μπροστά για να κάνετε τις ίδιες ερωτήσεις που είχαν ερωτηθεί πριν. Τώρα λοιπόν είμαι εγώ που κάνω τις ερωτήσεις, επειδή ξέρω ότι έχετε τις απαντήσεις.\nΜετά την τελευταία μας συνάντηση τον προηγούμενο μήνα, τι είναι καινούριο στη ζωή σας;\nΜιλήσαμε για το καινούριο στην τελευταία μας συνάντηση. Είπα ότι όλα θα γίνουν καινούρια. Όχι άλλη ανανέωση. Ο πλανήτης βρίσκονταν σε μια θέση ανανέωσης, συνεχώς κύκλοι επαναλάμβαναν τον εαυτό τους – ναι, με λίγη επέκταση, σαν να ντύνονταν με λίγο διαφορετικό τρόπο – όμως κάτι ωραίο συνέβη τον Φεβρουάριο λίγο μετά την ανακοίνωση του St. Germain προς τους Shaumbra. Διαβήκαμε ένα κατώφλι όπου γι αυτόν τον πλανήτη – όχι μόνο για σας αλλά γι αυτόν τον πλανήτη όλα γίνονται καινούρια. Κάποια πράγματα θα συνεχίσουν τους κύκλους της ανανέωσης για λίγο, όμως αργά ή γρήγορα όλα θα γίνουν καινούρια. Αυτή ήταν η ουσία της συζήτησης μας τον τελευταίο μήνα.\nΛοιπόν, στη ζωή σας, τις τελευταίες 30 μέρες τι έχει γίνει καινούριο;\nSCOTT: Τα μαλλιά μου. Αποφάσισα να αφήσω λυτά τα μαλλιά μου.\nADAMUS: Μοιάζεις σαν να είσαι μέλος κάποιου συγκροτήματος, κάποιας οργάνωσης. Τι αντιπροσωπεύει αυτό; Φοράς ένα ενδιαφέρον καπέλο. Έχεις περισσότερα μαλλιά από ποτέ και φοράς ένα πειρατικό μπλουζάκι. Τι αντιπροσωπεύουν; Το καινούριο σε σένα.\nSCOTT: Απλά μια απόσπαση από τις άλλες αποσπάσεις.\nADAMUS: Ω, ωραία. Μου αρέσει αυτό. Δεν εμφανίστηκες σε κάποια πολιτική εκστρατεία τελευταία; Σε έλεγξαν για εκρηκτικά πριν μπεις εδώ μέσα; Θα χτυπήσεις κανέναν σήμερα; Ρίξε τους γροθιά στη μούρη. Ωραία. Τι είναι καινούριο στη ζωή σου;\nSOTT: Ο αδελφός μου βρίσκεται στην πόλη.\nADAMUS: Αυτό δεν είναι καινούριο. Έχει ξαναβρεθεί στην πόλη. Είναι κάτι διαφορετικό. Είναι μια αλλαγή. Όμως δεν είναι καινούριο. Εννοώ, ο αδελφός σου είναι ωραίος τύπος, όμως τι είναι καινούριο;\nSCOTT: Νομίζω ότι αυτό που είναι καινούριο είναι το γεγονός ότι δεν άλλαξαν πολλά τον τελευταίο μήνα και είναι καινούριο επειδή το ερωτηματικό μεγαλώνει. Σαν να υπάρχει περισσότερη αβεβαιότητα.\nADAMUS: Δεν είμαι σίγουρο αν πρέπει να το πω makyo ή μαλακία… Είναι όλα τα ίδια, όμως τι ήταν αυτό που είπες; Είπες ότι θέλεις να πας στον St. Germain με…\nSCOTT: Όχι, νομίζω πως περίμενα περισσότερη αλλαγή τον τελευταίο μήνα και απλά δεν συνέβη.\nADAMUS: Λιγότερη αλλαγή, και αυτό είναι καινούριο.\nSCOTT: Ναι, υπήρχε περισσότερη αβεβαιότητα, περισσότερο κενό, περισσότερο χάος.\nADAMUS: Εντάξει. Λιγότερη αλλαγή από το φυσιολογικό; Αυτό είναι που λες;\nSCOTT: Όχι, περισσότερη αλλαγή από το φυσιολογικό, επειδή… αφορούσε – τι ήταν αυτό για το οποίο μιλούσες πριν; – τα πρότυπα, επαναλαμβανόμενα πρότυπα. Σαν να υπήρχε μια πρόβλεψη και τώρα δεν υπάρχει.\nADAMUS: Σου συμβαίνει να έχεις παράξενα όνειρα;\nSCOTT: Ναι. Δεν μπορώ να θυμηθώ κανένα τώρα.\nADAMUS: Συνέβη λοιπόν κάτι καινούριο, απλά δεν ξέρεις τι στο καλό ήταν.\nSCOTT: Είμαι σίγουρος, ναι. Θα μου πεις τι ήταν;\nADAMUS: Όχι, όχι. Θα πω για όλους σε λίγο. Σ’ ευχαριστώ. Ο επόμενος.\nJAN: Έπιασα τον εαυτό μου…\nADAMUS: Αυτό είναι καλό. Θα μπορούσες να σταματήσεις εδώ. Σταμάτα εδώ. Δώσε μου το μικρόφωνο… Όχι, όμως έπιασες τον εαυτό σου…;\nJAN: Πώς να ξεκινήσω; Δεν αναπνέω συνειδητά, όμως ανακάλυψα ότι τον τελευταίο μήνα έκανα πολύ περισσότερη εξάσκηση και βρήκα ότι χρησιμοποιώ τη φράση «Γνωρίζω ότι Γνωρίζω», πολύ περισσότερο από ότι έκανα στο παρελθόν.\nADAMUS: Είναι μια καλή πρόταση. «Γνωρίζω ότι γνώριζα. Γνώριζα ότι γνωρίζω. Γνώριζα ότι γνώριζα». Ναι. Στην πραγματικότητα θα μπορούσες να γράψεις ένα παιδικό βιβλίο. Σ’ ευχαριστώ. Οπότε τις τελευταίες 30 μέρες συνειδητή αναπνοή.\nJAN: Συνειδητή αναπνοή και υπενθύμιση στον εαυτό μου πως Γνωρίζω ότι γνωρίζω.\nADAMUS:Ναι και στην πραγματικότητα πάει πιο πέρα από την υπενθύμιση στον εαυτό σου, που πρέπει να το σκέφτεσαι «Γνωρίζω ότι γνωρίζω» – επειδή μερικές φορές γίνεται «Ω, τι είναι αυτό που γνωρίζω;». Όμως όχι το κάνεις με συνειδητή αναπνοή «Γνωρίζω» και μετά «Γνωρίζω» και δεν σκέφτεσαι καθόλου το πώς γνωρίζεις. Απλά γνωρίζεις. Με την αναπνοή, ας το προσπαθήσουμε μαζί…. Και τότε χαλαρώνεις μ’ αυτό. Διασκεδάζεις μ’ αυτό, επειδή αν γίνεται με ένταση, θυμηθείτε αυτό που είπα στην Πρώτη Πράξη.\nΟ δρόμος σας δεν είναι με προσπάθεια πια. Όλοι σας περηφανεύεστε για τα τραύματα που αποκτήσατε στη μάχη και για τη δύναμη και την αποφασιστικότητα. Πάμε πέρα από αυτό τώρα. Παίρνεις μια βαθιά αναπνοή – «Γνωρίζω» – και μετά απλά το αφήνεις… μέχρι να νιώσεις ένα μυρμήγκιασμα στο σώμα σχεδόν σαν να έχεις έναν ολικό σωματικό οργασμό. Μέχρι να νιώσεις αυτή την ενέργεια να αλλάζει σε όλο σου το σώμα, επειδή το επιτρέπεις. Δεν το σκέφτεσαι ούτε το πιέζεις. Απλά «Γνωρίζω. Αχ! Γνωρίζω». Έτσι.\nΣ΄ ευχαριστώ. Τι καινούριο υπάρχει; Μέχρι τώρα έχουμε έναν αδελφό να έρχεται στην πόλη και μαθήματα αναπνοής.\nΟ επόμενος. Τι καινούριο υπάρχει; Καλώς ήρθες.\nTANIA: Ότι βρίσκομαι εδώ.\nADAMUS: Από πού είσαι;\nTANIA: Έρχομαι από πολλά διαφορετικά μέρη.\nADAMUS: Δώσε μου κάποιο στοιχείο.\nTANIA: Γεννήθηκα στη Λισσαβώνα, στην Πορτογαλία. Μεγάλωσα στο Basel, στη Γαλλία, κοντά στη Γερμανία.\nADAMUS: Κι εγώ εκεί κοντά γεννήθηκα. Ωραία. Και γιατί στο καλό πήγες στο Χιούστον; Αλλά ας το αφήσουμε αυτό. Τι καινούριο συνέβη τις τελευταίες 30 μέρες;\nTANIA: Μετακόμισα από το Χιούστον στο Ντάλλας. Αμερικάνικα αεροδρόμια, μια καινούρια πόλη, καινούριοι άνθρωποι, καινούρια δουλειά.\nADAMUS: Πολλά καινούρια είναι αυτά. Όμως έχεις ξαναμετακομίσει και πριν, προφανώς, άρα δεν είναι κάτι πραγματικά καινούριο, έτσι δεν είναι; Είναι το παλιό καλό πηγαίνω κάπου αλλού. Δεν είναι πραγματικά κάτι καινούριο.\nTANIA: Δεν μου άρεσε τότε. Τώρα είναι διαφορετικά.\nADAMUS: Είναι διαφορετικά, όμως δεν είναι κάτι καινούριο. Το καταλαβαίνεις αυτό;\nΘέλω να νιώσεις τι είναι το καινούριο, το πραγματικά καινούριο, και ότι η μετακίνηση από το ένα μέρος στο άλλο – κάτι που δεν είναι στην πραγματικότητα καινούριο, είναι απλά μετακίνηση – που συμβαίνει επειδή σε κάποιο άλλο επίπεδο γίνονται αλλαγές. Προκαλεί αλλαγές στον εξωτερικό κόσμο, όμως είναι επειδή κάτι καινούριο σου συνέβη σε εσωτερικό επίπεδό.\nTANIA: Ταυτόχρονα νιώθω μια σύνδεση με τα πάντα. Επίγνωση.\nADAMUS: Ναι, όμως κάτι συγκεκριμένο. Υπάρχει κάτι. Δεν χρειάζεται να το θυμηθείς ή να το πεις τώρα αμέσως, όμως ήταν κάτι που έκανε κλικ μέσα σου. Κάτι που ήταν καινούριο.\nTANIA: Ήρθα εδώ για να σ’ ακούσω, βοήθα με σ’ αυτό.\nADAMUS: Α! Θέλει να της πω ότι ήταν πολύ βαθιά συνδεδεμένη με πολλά πράγματα από το παρελθόν της – εννοώ παλιές ζωές, ακόμα και σ’ αυτή τη ζωή, κάποια στασιμότητα στο ίδιο μέρος, στην ίδια επαρχία, σε ίδιες συνδέσεις – και κάτι μέσα σου λίγο πριν είπε «Τέλειωσα με όλα αυτά. Θα αφήσω τους φίλους, την οικογένεια και όλα τα υπόλοιπα». Αυτό είναι καινούριο.\nTANIA: Απλά συνέβη, εγώ δεν έκανα τίποτα.\nADAMUS: Αχ! Αχ! Και στην πραγματικότητα το τέλειο πράγμα που μπορείς να πεις «Δεν χρειάστηκε να κάνω τίποτα εγώ, απλά συνέβη». Απολύτως, και εκεί ακριβώς πηγαίνουμε. Απλά συμβαίνει. Ο άνθρωπος λέει, «Τι πρέπει να κάνω; Και τι να σχεδιάσω; Και μήπως πρέπει να διαλογιστώ και να ψάλλω και να κάνω όλα τα σχετικά;». Και αυτό απλά συμβαίνει. Και θέλω όλοι σας να αρχίσετε να το συνειδητοποιείτε. Λέτε «Δεν ξέρω. Απλά συνέβη». Όχι, εσείς του επιτρέψατε να συμβεί. Αυτό είναι το καινούριο. Αυτό είναι το πραγματικά καινούριο. Ωραία. Σ’ ευχαριστώ. Δεν χαίρεσαι που ήρθες εδώ;\nΕντάξει δύο ακόμη. Ποιο είναι το καινούριο;\nSHAUMBRA 1: Ενθουσιάστηκα με την πιθανότητα κάποιου καινούριου μετά από τόσες ζωές.\nADAMUS: Μου αρέσει αυτό. Ενθουσιάστηκε. Και για ποιο πράγμα ενθουσιάστηκες;\nSHAUMBRA 1: Τότε λοιπόν θέλησα να αναρωτηθώ και να φανταστώ τι θα αφορούσε, και δεν μπορούσα. Όμως τουλάχιστον υπάρχει η δυνατότητα.\nADAMUS: Ενθουσιάστηκες λοιπόν για κάτι καινούριο, όμως δεν ξέρεις τι είναι.\nSHAUMBRA 1: Για την δυνατότητα καινούριων πραγμάτων μετά από τόσες ζωές.\nADAMUS: Οπότε ενθουσιάστηκες για το καινούριο, όμως συνέβη κάτι καινούριο;\nSHAUMBRA 1: Όχι κάτι που συνειδητοποίησα Συγνώμη.\nADAMUS: Ω! Γαμώτο. Είπε «Όχι κάτι που συνειδητοποίησα». Συνέβη, και γι αυτό είναι που θα μιλήσουμε σήμερα. Ο άνθρωπος απλά συνεχίζει με τα ίδια παλιά πράγματα και νομίζει ότι το καινούριο είναι το να αναπνέει συνειδητά, κάτι που είναι ωραίο όμως όχι καινούριο, ή να συμβαίνουν περισσότερες αλλαγές από ποτέ – αυτό δεν είναι καινούριο, πάντοτε συνέβαιναν – και ο άνθρωπος νομίζει πως «Μετακόμισα σε άλλο μέρος. Αυτό είναι κάτι καινούριο». Αυτά είναι ο ίδιος παλιός κύκλος, απλά με λιγάκι διαφορετικό τόνο. Θέλω να αρχίσετε να συνειδητοποιείτε αυτό που είναι πραγματικά καινούριο.\nΕντάξει, ενθουσιαστήκατε με το καινούριο. Δεν βρήκατε να συνέβη κάτι καινούριο, επειδή κοιτάζετε και λέτε «Πού είναι; Πού είναι;», επειδή θέλετε κάτι διαφορετικό στη ζωή σας, επειδή όλοι έχετε κουραστεί να βρίσκεστε κολλημένοι στα ίδια τα παλιά, και όταν ζητώ εθελοντές «Ποιος θα ήθελε να επιστρέψει για μια ακόμα ζωή;» όλοι λένε «Ω, όχι, όχι».\nΕπί τη ευκαιρία όταν ρωτώ «Είστε έτοιμοι για τη φώτιση αυτή τη στιγμή;» λέτε «Χμμ, μμμ». Άρα βρίσκεστε σε μια φάση διλλήματος.\nΛοιπόν συνέβη κάτι καινούριο. Και το καινούριο δεν είναι υποχρεωτικά εξωτερικό. Κάτι άλλαξε μέσα σας. Έχεις καμιά ιδέα τι μπορεί να ήταν;\nSHAUMBRA 1: Νομίζω πως μου είναι λίγο πιο ξεκάθαρο ότι εγώ είμαι ο δημιουργός της πραγματικότητας μου.\nADAMUS: Όχι πραγματικά. Όμως, και το λέω αυτό με πλήρη τιμή και σεβασμό, ο άνθρωπος σκέφτεται ότι του γίνεται λίγο πιο ξεκάθαρο. Όχι πραγματικά. Ο άνθρωπος συνεχίζει να είναι το ίδιο ομιχλώδης όπως πάντα, συνεχίζει να προσπαθεί να καταλάβει, και δεν θα συμβεί. Και ο άνθρωπος συνεχίζει να παίρνει κάποια από τα λόγια που λέμε εδώ και να προσπαθεί να τα ανθρωποποιήσει, και δεν θα συμβεί. Θα σας πω σε λίγο. Δεν θέλω να το αποκαλύψω αυτή τη στιγμή.\nΕντάξει. Θέλω δύο ακόμη και μετά θα πάμε στην μεγάλη αποκάλυψη. Όμως ίσως κάποιος το πιάσει πριν προλάβω να το πω.\nSHAUMBRA 2 (γυναίκα): Είχα μια τεράστια αλλαγή στο ότι η έλλειψη αυτό-εκτίμησης διαλύεται. Αντί να είναι ένας τεράστιος τοίχος, είναι ψηλός ως το γόνατο τώρα.\nADAMUS: Είναι πάντα ένας τοίχος.\nSHAUMBRA 2: Είναι πάντα ένας τοίχος, αλλά δεν είναι τόσο ψηλός όσο ήταν.\nADAMUS: Να σε διακόψω για λίγο. Ας σταματήσουμε να χρησιμοποιούμε τα «αλλά». Οι άνθρωποι είναι στο «αλλά» και οι θεϊκοί Masters στα «και». Οι άνθρωποι πάντα βρίσκονται στα μεγάλα «αλλά». Πάντα υπάρχει ένα «αλλά» εκεί. Πολλοί από σας λέτε «Ω, πραγματικά μου άρεσε περισσότερο ο St. Germain». Όμως εδώ υπάρχει ένα μυστικό. Είναι το «και». Όχι και τα δύο. Είμαι «και». Δεν ήταν μόνο ο St. Germain και τώρα είναι ο Adamus. Υπάρχει ένα «και». Και μπορείτε να είστε κι εσείς.\nSHAUMBRA 2: Αυτό με φέρνει πολύ πιο κοντά.\nADAMUS: Ακριβώς. Έχεις λοιπόν έναν στόχο μέχρι να φύγει το «αλλά».\nSHAUMBRA 2: Η έλλειψη αυτοεκτίμησης διαλύεται. Βρίσκομαι πολύ πιο κοντά στο Είμαι. Το βλέπω. Το νιώθω. Υπάρχουν ακόμα λίγα «αλλά» εδώ κι εκεί. Όμως είναι πολύ λιγότερα από όσα ήταν. Είναι τόσο πολλά και είμαι τόσο πιο κοντά και το αισθάνομαι και είμαι πολύ πιο ευτυχισμένη με αυτό που είμαι όσο δεν ήμουν ποτέ πριν.\nADAMUS: Εντάξει. Ωραία. Πιστεύω τα περισσότερα από αυτά. Θα σας το διευκρινίσω. Πιστεύω κάποια από αυτά, επειδή πιστεύω ότι πραγματικά κάποιοι από σας νιώθετε καλύτερα και υπάρχουν μικρότεροι τοίχοι και υπάρχουν μικρότερα «αλλά» στη ζωή σας, όμως υπάρχουν ακόμα τοίχοι και «αλλά». Είναι ακόμη εκεί. Και ξέρετε κάτι; Δεν θα φύγουν, και αυτό είναι εντάξει.\nΔεν προσπαθείτε να γκρεμίσετε τους τοίχους και να ανατινάξετε τα «αλλά». Απλά λέμε «Έχω αυτά τα ανθρώπινα θέματα. Έχω τις ανθρώπινες αμφιβολίες, και δεν εμπιστεύομαι, και αυτό είναι παρανοϊκά σχιζοφρενικό, τρελό και ανήκει σε κάποια λατρεία». Και…\nSHAUMBRA 2: Και θέλει να χτυπήσει κάποιους ανθρώπους γύρω από το μέρος που ζω.\nADAMUS: Ναι. Και αυτό είναι εντάξει. Βλέπεις, όταν προσπαθείς να ξεχάσεις μια ταυτότητα και προσπαθείς να λες «θα πάω από το να είμαι αυτό το πρόσωπο που ποτέ στ’ αλήθεια δεν μου άρεσε και θα δουλέψω την διαδρομή πέρα από αυτό το πρόσωπο, και θα σκεφτώ τη διαδρομή. Θα προσευχηθώ, δεν θα είμαι αυτό το πρόσωπο», κάτι όμορφο συμβαίνει. Δεν λειτουργεί. Γίνεσαι ακόμα περισσότερο αυτό το πρόσωπο που δεν σου αρέσει.\nΟπότε αυτό που κάνεις είναι να πάρεις μια βαθιά αναπνοή και να πεις « Α! Είμαι αυτό το πρόσωπο…» Και! Και τότε ξαφνικά, μοιάζει με αυτό που είδαμε πριν στο βίντεο, ξαφνικά από ένα κερί υπάρχουν δύο κεριά. «Ω! Είμαι Θεός επίσης». Και μετά άλλο ένα κερί «Ω! Είμαι ένας διαστημικός εξωγήινος». Και άλλο ένα κερί «Ω! Είμαι ένας καλός ηθοποιός». Και ακόμα ένα κερί «Και. Είμαι αυτή η άθλια ύπαρξη, όμως διασκεδάζω παίζοντας αυτό το ρόλο». Ξαφνικά έχεις ελευθερία. Σταματάς να είσαι μονοδιάστατος – «Δουλεύω με τους τοίχους μου. Κατάφερα να έχω μικρότερους τοίχους. Λιγοστεύουν τα «αλλά» μου…» Πηγαίνουμε λοιπόν στο «και». Αυτή είναι η μαγεία. Αυτή είναι η ελευθερία. Τότε ξαφνικά ανακαλύπτεις ότι σου άρεσε αυτό το πρόσωπο με τους τοίχους και τα αλλά. «Ήταν μια όμορφη δημιουργία γεμάτη αμφιβολία και φόβο και αγωνία και τρόμο και όλα τα σχετικά. Είναι καταπληκτικό και είμαι θεός επίσης. Είμαι μεγάλος δημιουργός επίσης. Και, και, και». Αυτό είναι το καινούριο. Θέλω να χτυπήσω το καμπανάκι – αυτό είναι το καινούριο!\nΟ επόμενος. Ακόμα ένας και μετά η αποκάλυψη. David, τι είναι καινούριο;\nDAVID: Περισσότερη χάρη στη ζωή μου.\nADAMUS: Και πώς έρχεται; Εννοώ πώς δουλεύει αυτό; Πώς εμφανίστηκε στην κανονική σου ζωή;\nDAVID: Πριν από μερικές βδομάδες αγόρασα ένα ηλεκτρικό πριόνι, και άρχισα να κόβω τα δέντρα μου και κάπως με τρόμαξε, όμως απλά ακολούθησα τη ροή. Και στο τέλος το διασκέδασα, και αυτό ήταν μια αλλαγή. Δεν υπήρχε η αντίσταση που υπήρχε κατά το παρελθόν. Στην πραγματικότητα το διασκέδασα.\nADAMUS: Ωραία, μου αρέσει αυτό. Να κάνεις κάτι που διασκεδάζεις σου φέρνει μια μικρή ανατριχίλα. Σ’ ευχαριστώ. Σας ευχαριστώ όλους.\nΈχουμε λοιπόν έναν συνδυασμό καινούριων από τον προηγούμενο μήνα – έρχεται ένας αδελφός που έλειπε από την πόλη, αναπνοή, κόψιμο δέντρων με ηλεκτρικά πριόνια και κάποια άλλα πράγματα.\nΈκανα την ερώτηση τι είναι καινούριο επειδή ο νους πάει στο παλιό. Τι είναι καινούριο «Ω, αγόρασα ένα καινούριο κοστούμι». Έχετε αγοράσει κοστούμια πολλές φορές πριν. Οι περισσότεροι από σας. κάποιοι φοράτε ακόμα τα ίδια. Όμως λέτε «Μετακόμισα». Αυτό είναι θεμιτό, όμως ποιος ήταν ο λόγος της μετακόμισης; Έχετε μετακομίσει πολύ κατά το παρελθόν. Αυτό από μόνο του δεν είναι καινούριο. Βιώσατε κάτι λίγο διαφορετικά, σ’ αυτήν την περίπτωση πηγαίνοντας εκεί με κάποια χάρη. Όμως δεν το έβαζα αυτό στη λίστα των καινούριων του Adamus.\nΤο καινούριο που συμβαίνει στη ζωή σας αυτή τη στιγμή περνά απαρατήρητο, είναι ασυνείδητο, επειδή συμβαίνει σε ένα όμορφο, απλό, χωρίς προσπάθεια εσωτερικό επίπεδο. Και το καινούριο που περάσατε τον προηγούμενο μήνα, όλοι ως ένα βαθμό, βγαίνει από μπροστά από το δρόμο σας λιγάκι. Διευκολύνει. Σας βγάζει από το «αλλά» προς το «και». Χαλαρώστε λιγάκι. Μην μπαίνε μπροστά, από το δρόμο σας. Φύγετε από τη μέση ! Αυτό είναι το καινούριο.\nΠολλές φορές έχετε προσπαθήσει να χαλαρώσετε περισσότερο ή να μην παρανοείτε τόσο, να μην είστε νευρικοί, να μην ανησυχείτε για τα πάντα. Δεν κρατά για πολύ. Όμως τον τελευταίο μήνα όλοι σας επιτρέψατε λιγάκι στον εαυτό σας να φύγει απ’ τη μέση.\nΥπήρχε πολύ σκέψη πριν. Μιλήσαμε για το Είμαι, τη θεϊκότητα, και υπήρχαν πολλές σκέψεις. «Εντάξει, ας επιτρέψουμε». Όμως ήταν μια σκέψη. Δεν θα γίνει απ’ αυτήν. Και τις τελευταίες 30 μέρες, με πολύ σκούντημα και πολύ ταραχή και πολλά μεταμεσονύχτια, στις 2.30 «θα σας ξυπνήσω είτε πρέπει να πάτε στη δουλειά είτε όχι», μπορέσατε να απελευθερώσετε αρκετά, να επιτρέψετε μια μικρή ακτίνα φωτός, να νιώσετε τι είναι, να ξέρετε ότι είναι εντάξει, ότι δεν το ελέγχει ο άνθρωπος όλο αυτό. Αυτό είναι μεγάλο βήμα. Αυτό είναι καινούριο.\nΚάναμε πολλές σκέψεις, πολλές συζητήσεις, όμως όχι μεγάλο βίωμα σχετικό με όλα αυτά. Αυτό είναι τεράστιο. Ίσως να μην το συνειδητοποιείτε καν ως άνθρωποι, με τον «αλλά» εαυτό. Ίσως να μην έχετε καν επίγνωση, όμως τότε τα πράγματα αρχίζουν να αλλάζουν, σαν να κινείστε σε διαφορετική περιοχή, σαν να προσπαθείτε κάτι λίγο διαφορετικό. Αυτό δεν είναι το καινούριο, αυτό είναι η εκδήλωση του καινούριου. Θέληση για αλλαγή, όμως δεν είναι αφ’εαυτού το ίδιο το καινούριο. Το καινούριο είναι η στιγμιαία απελευθέρωση. Αυτό είναι κάτι μεγάλο. Είναι κάτι τεράστιο.\nΤο καινούριο που θα αρχίσετε να βιώνετε δεν είναι γενικά ανιχνεύσιμο. Θα μπω σ’ αυτό σ’ ένα λεπτό, όμως δεν θα έρθει από το νου. Το καινούριο έρχεται από ένα τόσο διαφορετικό μέρος μέσα σας, που ίσως να μην συνειδητοποιείτε καν ότι συμβαίνει, τι είναι το καινούριο.\nΑυτό το καινούριο, σημαίνει στην πραγματικότητα κάτι που ποτέ δεν επιτρέψατε στον εαυτό σας να βιώσει. Και θα ήθελα να κάνω μια μικρή επίδειξη. Έχουμε μια μέρα σε τρεις πράξεις, οπότε θα ήθελα να κάνω μια επίδειξη του. Και αν θέλετε, σας παρακαλώ να σηκωθείτε όλοι, και όσοι βρίσκεστε μπροστά, σας παρακαλώ να πάτε τώρα πίσω στις πίσω καρέκλες. Όλοι οι υπόλοιποι σας παρακαλώ απλά να πιαστείτε από την καρέκλα μπροστά σας. Κρατήστε την – απλά βάλτε τα χέρια σας πάνω της. Δεν χρειάζεται να την τραβήξετε, όμως βάλτε πάνω της τα χέρια σας. Εσείς που μετακινηθήκατε πίσω, βρείτε μια καρέκλα να βάλετε τα χέρια σας.\nΤώρα πάρτε μια καλή βαθιά αναπνοή. Και θέλω να φανταστείτε για μια στιγμή, κρατώντας αυτήν την καρέκλα, απλά κρατώντας την πλάτη της καρέκλας, ότι περνάτε την περισσότερη ζωή σας κρατώντας. Κρατώντας κάτι – το παρελθόν σας, πράγματα όπως η δουλειά ή η οικογένεια. Και όσοι παρακολουθείτε online, σας παρακαλώ, σηκωθείτε, πηγαίνετε πίσω από την καρέκλα σας.\nΟι περισσότεροι από σας κρατιέστε από αυτό που θα μπορούσαμε να ονομάσουμε την ταυτότητα σας, αυτό που θεωρείτε ότι είναι το μεγάλο σας περιουσιακό στοιχείο στη ζωή – η δύναμη σας, η αφοσίωση, η αποφασιστικότητα, η ευφυΐα, το πείσμα. Κρατιέστε από τέτοιου είδους πράγματα, επειδή έχετε το συναίσθημα ότι υπάρχει μια δύναμη, όπως ο άνεμος, που έρχεται κατά πάνω σας, που συνεχώς φυσά. Πρέπει να κρατηθείτε.\nΜερικές φορές κρατιέστε πραγματικά σφιχτά. Τότε έρχονται πολλά, βλέπω μαζί σας, όταν βιώνετε ένα φυσικό τραύμα, κρατιέστε πραγματικά σφιχτά. «Πρέπει να κρατηθώ στην υγεία μου. Πρέπει να κρατηθώ στο σώμα μου. Δεν μπορώ να αφήσω αυτή την ασθένεια να με καταβάλει. Πρέπει να κρατήσω την φυσική μου ισορροπία, επειδή αυτό είναι το πιο βασικό κομμάτι της ανθρώπινης φύσης μου. Πρέπει να κρατηθώ».\nΑυτός ο άνεμος που έρχεται κατά πάνω σας, αυτή η δύναμη που έρχεται κατά πάνω σας – η ίδια η ζωή, οι δουλειές, οι λογαριασμοί, οι πληρωμές, το να βγάλετε χρήματα, να φέρετε αρκετά στο τραπέζι σας – «Πρέπει να κρατηθώ, επειδή αυτός ο άνεμος, αυτή η δύναμη θα με παρασύρει. Πρέπει να κρατηθώ».\nΜερικές μέρες αφήνετε κάπως αυτή την ένταση, όμως ακόμα κρατάτε την καρέκλα με τα χέρια σας. Μερικές μέρες που διευκολύνετε λέτε «Ω, ήταν ένας καλός μήνας, επειδή ο τοίχος χαμήλωσε λίγο. Κρατήθηκα λίγο λιγότερο σφιχτά», όμως ακόμα έχετε τα χεριά σας πάνω σ’ αυτό που κρατάτε. Συνεχίζετε να κρατιέστε, από τις σκέψεις σας, από το σώμα σας, από την ταυτότητα σας, επειδή αυτό το συνεχές ρεύμα ενέργειας έρχεται σε σας σαν άνεμος και μερικές φορές αυτός ο άνεμος γαληνεύει λίγο και διευκολύνεστε, όμως ξαφνικά ο άνεμος επανέρχεται και πρέπει να πιαστείτε και πάλι. Τι να κάνετε λοιπόν; Πάντα καταλήγετε να πιάνεστε. Πιάνεστε ακόμα και από πεποιθήσεις και θρησκευτικές πληροφορίες και υλικό.\nΘέλω να συνειδητοποιήσετε κάτι εδώ, αυτή τη στιγμή. Αυτός ο άνεμος, αυτή η ριπή ενέργειας στην πραγματικότητα δεν έρχεται από μπροστά. Στην πραγματικότητα έρχεται από πίσω, από πίσω σας. Είναι η βαρύτητα. Είναι η ενέργεια. Είναι η αναρρόφηση της μαζικής συνειδητότητας, και όλο αυτό το διάστημα κρατιέστε, νομίζοντας ότι ο άνεμος είναι κατά μέτωπον.\nΣτην πραγματικότητα είναι έλξη. Δεν είναι ώθηση. Και όσο περισσότερο αντιστέκεστε, όσο περισσότερο κρατιέστε, με τόσο περισσότερη ένταση αυτή η έλξη, αυτή η αναρρόφηση, σας τραβά στο μονοδιάστατο, σας τραβά στο παλιό. Αυτό είναι.\nΕίναι παλιό… και είναι πίσω σας, όχι μπροστά σας. Σας απορροφά, δεν σας σπρώχνει από μπροστά.\nΚαι τώρα θέλω να συνειδητοποιήσετε κάτι, το πιο σημαντικό πράγμα που θα πω σήμερα. Το καινούριο που ίσως πάρει λίγο χρόνο για να το συνειδητοποιήσετε ή για να το αισθανθείτε πραγματικά και να το καταλάβετε, όμως σας λέω πως αυτή η ενέργεια δεν χρειάζεται να έχει δύναμη. Η ενέργεια δεν χρειάζεται να έχει δύναμη, μπροστινή ή πισινή, από πάνω ή από κάτω. Μπορείτε να πάρετε το χέρι σας από την καρέκλα, και δεν θα πέσετε κάτω.\nΕνέργεια χωρίς Δύναμη.\nΗ ενέργεια καθόλου δεν χρειάζεται να έχει δύναμη. Νιώστε το για μια στιγμή.\nΕίστε τόσο εναρμονισμένοι σ’ αυτό το βουητό, σ’ αυτόν τον θόρυβο, σ’ αυτόν τον καταραμένο συνεχή θόρυβο της ενέργειας, επειδή έχετε συντονιστεί σ’ αυτόν. Προέρχεστε από αυτόν. Υποθέτετε ότι έρχεται από μπροστά όπως ο άνεμος, όμως συνεχώς σας τραβά προς τα πίσω, αλλά τώρα σταματήστε για μια στιγμή.\nΤο καινούριο είναι ότι η ενέργεια δεν χρειάζεται να έχει δύναμη. Μπορεί να έχει για τους άλλους. Μπορούν να ζουν σ’ αυτό το βουητό, σ’ αυτόν τον συνεχή, σχεδόν ανυπόφορο θόρυβο. Θέλω να νιώσετε τώρα την ενέργεια με την χάρη της.\nΕύκολη. Χωρίς θόρυβο. Δεν σας σπρώχνει, δεν σας τραβά. Δεν υπάρχει τίποτα να του αντισταθείτε.\nΌλοι πιστεύουν πως η ενέργεια έχει δύναμη, και αυτό που θα σας διαφοροποιήσει πραγματικά από αυτούς είναι η συνειδητοποίηση πως δεν έχει. Αυτό δεν σημαίνει πως η ενέργεια δεν είναι εδώ.\nΔεν σημαίνει πως η ενέργεια δεν είναι παρούσα, και αυτό είναι που οι περισσότεροι άνθρωποι θα σκεφτούν «Δεν νιώθω κάτι. Δεν νιώθω αυτήν την συνεχή πίεση από μπροστά ή από πίσω μου. Δεν νιώθω τίποτα, άρα δεν πρέπει να υπάρχει καθόλου ενέργεια. Άρα, γι αυτό πρέπει να επιστρέψω στο δράμα, στον θόρυβο για να πιστέψω ότι υπάρχει ενέργεια», και αυτό δεν είναι αληθινό. Αυτό είναι τόσο απλό και βασικό, όμως πολύ λίγοι το συνειδητοποιούν. Βρίσκονται μέσα στον θόρυβο.\nJohn, παίξε πάλι τον θόρυβο. Θέλω να νιώσετε αυτόν τον θόρυβο. Έπρεπε να ψάξω μαζί με τον Cauldre για να βρω κάτι που να αντιπροσωπεύει το βουητό του ανθρώπινου θορύβου της συνείδησης.\nΈτσι μοιάζει. Με αυτό είναι που ζουν μαζί οι περισσότεροι άνθρωποι καθημερινά. Δεν λέω κυριολεκτικά με αυτόν τον θόρυβο, όμως έτσι μοιάζει, ο συνεχής θόρυβος της ενέργειας. Και πιστεύουν ότι αυτό είναι, και τότε δημιουργούν περισσότερο θόρυβο και προσπαθούν να τραβήξουν περισσότερη ενέργεια. Και όταν αυτό είναι αρκετό, προσπαθούν να δημιουργήσουν περισσότερο θόρυβο. Ζουν μέσα σ’ αυτήν την βουερή, θορυβώδη, σχεδόν κολασμένη κατάσταση, μέχρι που να την συνηθίσουν τόσο που να πιστεύουν πως είναι αληθινή. Μέχρι να την συνηθίσουν τόσο πολύ που όταν η ένταση ανέβει ή κατέβει λίγο να λένε «Αυτό είναι καινούριο. Συνέβη κάτι καινούριο αυτόν τον μήνα, ο θόρυβος χαμήλωσε λιγάκι». Εξακολουθεί να είναι θόρυβος. Εξακολουθούν να ζουν μέσα στον θόρυβο.\nΗ ενέργεια – να το θυμάστε αυτό, γράψτε το παρακαλώ – η ενέργεια δεν χρειάζεται να έχει δύναμη για να είναι αληθινή. Η ενέργεια δεν χρειάζεται να είναι εκείνος ο θόρυβος. Μπορεί να είναι ήσυχη, και εξακολουθεί να βρίσκεται εκεί, όσο ακριβώς και πριν, όμως πλουσιότερη τώρα, πιο πολυδιάστατη από όλον αυτόν το θόρυβο στον οποίο ζούσατε. Και αυτός ο θόρυβος, μπαίνει μέσα στο κεφάλι σας, βρίσκεται στις σκέψεις σας, και τότε οι σκέψεις σας αναρροφώνται στο παλιό. Και νομίζετε ότι μια ενέργεια έρχεται έτσι προς το μέρος σας, και δεν συμβαίνει ποτέ. ξεγελά τους πάντες που νομίζουν πως είναι ο άνεμος που έρχεται προς το μέρος τους, πως είναι η δύναμη της ενέργειας που έρχεται προς το μέρος τους, και το αστείο είναι πως σας τραβά από πίσω ενώ εσείς την πολεμάτε από μπροστά.\nΗ ενέργεια δεν χρειάζεται να έχει δύναμη για να είναι αληθινή.\nΈχει νόημα αυτό; Και ναι και όχι. Είναι το «και». Αν είναι να θυμάστε κάτι από αυτήν την μέρα, από αυτόν τον μήνα, θυμηθείτε αυτό. Από τώρα και στο εξής προχωρώντας στη ζωή σας, δεν χρειάζεται να έχετε δύναμη μαζί με την ενέργεια. Όμως όλοι έχουν εκπαιδευτεί, όλοι έχουν υπνωτιστεί σ’ αυτό, και όλοι παρίστανται σ’ αυτό. Όταν πρέπει να κάνουν κάτι στη ζωή τους, όταν έχουν ένα μεγάλο πρόγραμμα «πρέπει να πάρω αυτόν τον θόρυβο και να του προσθέσω κι άλλον θόρυβο». Και ο θόρυβος μπαίνει μέσα στο νου σας και ο θόρυβος μπαίνει μέσα στη ζωή σας και εσείς νομίζετε πως κάτι κάνετε και νομίζετε πως αυτό που κάνετε είναι καινούριο, επειδή έχετε περισσότερο θόρυβο από όσον είχατε πριν. Δεν είναι έτσι.\nΜπορείτε να βρίσκεστε μέσα στην χάρη της ενέργειας, αθόρυβη ενέργεια που σας υπηρετεί με χάρη, χωρίς κόπο και πετυχαίνει το εκατονταπλάσιο από το πρόσωπο που χρησιμοποιεί τον θόρυβο της ενέργειας. Και δεν σας κουράζει. Δεν εξαντλεί το σώμα σας. Δεν σας κάνει να σκεφτείτε. Δεν σας προκαλεί αμφιβολίες.\nΟ θόρυβος σας προκαλεί να αμφιβάλετε, και το ωραίο είναι πως ο θόρυβος δεν έρχεται από εκεί που οι περισσότεροι νομίζουν πως έρχεται. Η ενέργεια δεν χρειάζεται να έχει δύναμη για να είναι αληθινή. Η ενέργεια στην καθαρότερη μορφή της είναι χωρίς δύναμη.\nΜείνετε μ’ αυτό.\nΗ ενέργεια μπορεί να είναι ευγενική, όμως πολύ εκτεταμένη. Η ενέργεια μπορεί να μην έχει κανέναν απολύτως θόρυβο και να είναι πιο δυναμική από όλη την παλιά θορυβώδη συνειδητότητα, και αυτό είναι το καινούριο. Εκεί είναι που πηγαίνουμε. Βρίσκεται εκεί. Δεν μπορείτε να την σκεφτείτε. Εννοώ, δεν μπορείτε να διαμορφώσετε σκέψεις σχετικά μ’ αυτήν, επειδή τότε επιστρέφετε σ’ αυτόν τον θόρυβο. Δεν είναι μια σχεδόν ενδιαφέρουσα αντίφαση; Τότε επιστρέφετε σ’ εκείνον τον θόρυβο.\nΠάρτε μια βαθιά αναπνοή αυτήν την στιγμή.\nΌχι δύναμη. Αυτό είναι το Είμαι.\nΤίποτα να του αντισταθείτε, τίποτα να παλέψετε, τίποτα να κρατηθείτε.\nΚαι ο νους λέει «Μα δεν νιώθω τίποτα». «Σκάσε, νου. Δεν νιώθεις αυτόν τον θόρυβο. Σκάσε νου, επειδή τη στιγμή που φτάνω σ’ αυτό, ξαναπέφτω πάλι στον θόρυβο».\nΗ ενέργεια δεν χρειάζεται δύναμη, δεν χρειάζεται φασαρία, δεν χρειάζεται θόρυβο, και μπορείτε να είστε απόλυτα δημιουργικοί, να χτίζετε ακριβώς αυτό που θέλετε, να πετυχαίνετε αυτό που θέλετε, να είστε αυτός που θέλετε, χωρίς τον θόρυβο. Η ενέργεια είναι εκεί, παντού τριγύρω, έτοιμη, περιμένει να σας υπηρετήσει.\nΖώντας Χωρίς Θόρυβο\nΤο πρώτο πράγμα που θα παρατηρήσετε στο καινούριο είναι μια μείωση του θορύβου. Το πρώτο πράγμα που θα παρατηρήσετε αφού βγείτε από τη μέση , στο δρόμο σας – καθώς ανοίγεστε λιγάκι, καθώς επιτρέπετε μια ματιά στο «και», καθώς σταματάτε να ανησυχείτε και σταματάτε να κρατιέστε από την καρέκλα – είναι ότι δεν υπάρχει θόρυβος. Και τότε ο νους θα πει «Τίποτα δεν λειτουργεί εδώ. Δεν το κάνω σωστά, επειδή δεν έχει καθόλου θόρυβο». Όχι είναι εκεί αν σταματήσετε και επιτρέψετε.\nΔεν θα μοιάζει με το παλιό. Δεν θα υπάρχει σαματάς και θόρυβος, και ούτε καν πρόκειται να σας ανεβάζει πολύ. Έχετε εθιστεί σ’ αυτό το «Ας ανέβουμε πνευματικά σήμερα». Δεν μιλώ για τα ναρκωτικά. Μιλώ για το «Ας ανέβουμε. Ας γίνουμε ενθουσιώδεις, ας κινητοποιηθούμε, ας διεγερθούμε, ας ενθουσιαστούμε». Είναι ένα είδος εθισμού. Είναι θόρυβος. Είναι απλά περισσότερος θόρυβος, και μετά γλιστράτε πίσω στον καταθλιπτικό θόρυβο. Τώρα δεν ισχύει τίποτα απ’ αυτά. Τώρα δεν υπάρχει δύναμη, δεν υπάρχει θόρυβος.\nΟ νους θα είναι το πρώτο σημείο, οι σκέψεις σας θα είναι το πρώτο σημείο, που πραγματικά θα εκδηλωθεί. Όχι στην εξωτερική ζωή, αλλά το πρώτο πράγμα που θα παρατηρήσετε όταν επιτρέψετε, όταν βγείτε από τη μέση , από τον δρόμο σας, από τον ανθρώπινο δρόμο σας, όταν βγείτε από το «αλλά» και μπείτε στο «και», είναι ότι οι σκέψεις σας είναι διαφορετικές. Οι σκέψεις είναι λιγότερο θορυβώδεις. Δεν μιλώ για δράμα. Δεν μιλώ για κατάθλιψη αντί για ενθουσιασμό. Αυτά είναι επίπεδα θορύβου. Η κατάθλιψη είναι ένα επίπεδο θορύβου, όπως σίγουρα καταλαβαίνετε όσοι είχατε κάποτε κατάθλιψη. Μιλώ για τις σκέψεις.\nΦανταστείτε το νου σας. Έχει όλες αυτές τις σκέψεις πάντα και πάντα προσπαθεί να τα καταλάβει όλα, και προσπαθεί να τα συγκρατήσει, όμως εντελώς ξαφνικά θα βγαίνουν σερπαντίνες και «Αυτό είναι λιγάκι διαφορετικό. Αναρωτιέμαι τι συμβαίνει εδώ». Και μετά ο παλιός νους θα πει «Καλύτερα να το σταματήσεις αυτό. Είναι επικίνδυνο. Είναι μια επικίνδυνη δραστηριότητα», και εσείς θα πείτε «Όχι. Βγαίνουν σερπαντίνες. Και ήταν σκέψεις που όμως δεν ήταν καθόλου θορυβώδεις. Ήταν σκέψεις που όμως δεν αμφισβητούσαν τον εαυτό τους».\nΜια σκέψη που δεν αμφισβητεί τον εαυτό της. Κάθε σκέψη που έχετε αυτή τη στιγμή αμφισβητεί τον εαυτό της. Είναι ενσωματωμένο μέσα σε κάθε σκέψη το να αμφισβητεί τον εαυτό της. Ξαφνικά θα έχετε μια σκέψη, σαν μια μικρή δίνη να έρχεται «Ω, αυτή η σκέψη δεν αμφισβητεί τον εαυτό της. Αυτό είναι διαφορετικό. Αυτή η σκέψη βγήκε έξω από τον ζωολογικό κήπο». Και μετά θα αμφισβητήσετε τον εαυτό σας.\nΌμως βασισμένοι σε όλα όσα είπαμε σήμερα εδώ, ξαφνικά θα πείτε «Θυμάμαι που ο St. Germain μίλησε γι αυτό» – όχι ήταν ο Adamus – «Ο Adamus μίλησε για το να μην υπάρχει θόρυβος. Ίσως να είναι αυτό. Ίσως να άνοιξα λίγο περισσότερο ακόμα. Ίσως αρχίζω να συνειδητοποιώ πως αυτό το πράγμα, αυτό το ανθρώπινο πράγμα, δεν είναι το μοναδικό. Ίσως αρχίζω να συνειδητοποιώ πως δεν αφορά τον χρυσό θεϊκό άγγελο που ορμά μέσα στο σώμα μου και ξαφνικά με μεταμορφώνει και γίνεται η αδελφή ψυχή μου και ο σύντροφος μου και…» Όχι, είναι απλά η συνειδητοποίηση ότι υπάρχει αυτό το «και» χωρίς κανέναν θόρυβο ταυτόχρονα. Ωραία.\nΠολύ γρήγορα, σ’ αυτό το ενδιαφέρον σημείο, η ενέργεια δεν χρειάζεται να έχει δύναμη, θόρυβο, δράμα, φασαρία. Μπορεί να είναι ήσυχη. Μπορεί να έχει τόση χάρη, και ταυτόχρονα να είναι τόσο δυναμική.\nΟπότε ξεφορτωθείτε το ότι πρέπει να σπρώχνετε τη ζωή, να το κάνετε τόσο δύσκολο. Δεν είναι διασκεδαστικό.\nΒρείτε κάποιον τρόπο να ακούτε αυτό το κομμάτι θορύβου, κάθε φορά που θέλετε να θυμηθείτε πώς είναι η παλιά ζωή. Σας χρειάζεται να πηγαίνετε ξανά εκεί για λίγο. Παίξε το πάλι John αν θέλεις. Απλά θόρυβος. Θέλω να θυμάστε ότι έτσι μοιάζει. Προσπάθησα πολύ προσεκτικά να το διαλέξω για να σας δίνει την σωστή ενόχληση.\nΈτσι είναι για 24 ώρες το εικοσιτετράωρο και μετά οι άνθρωποι προσπαθούν να φέρουν περισσότερο θόρυβο. «Ω, ναι. Αυτό είναι το να είσαι δημιουργικός. Απλά κάνεις περισσότερο θόρυβο». Είστε ακόμη στον θόρυβο. Και κάποιος ιερέας θα σας πει «Ο θόρυβος είναι κόλαση. Είναι η τιμωρία σου. Είναι ο Θεός που θύμωσε μαζί σου για τις αμαρτίες σου». Και μετά θα υπάρχει ακόμα περισσότερος θόρυβος. «Ω, είμαι ένας αμαρτωλός, και τώρα ο Θεός θύμωσε μαζί μου, και υπάρχει ακόμα περισσότερος θόρυβος».\nΚαι ο δάσκαλος της νέας εποχής θα προσπαθήσει λέγοντας «Ας ταΐσουμε αυτόν τον θόρυβο. Ας βρούμε νόημα και αγάπη σ’ αυτόν τον θόρυβο και ας αποδεχθούμε αυτόν τον θόρυβο επειδή όλοι είμαστε ένα». Και ο ψυχολόγος θα πει «Από πού έρχεται αυτός ο θόρυβος; Και πώς νιώθεις γι αυτόν τον θόρυβο; Και μπορείς να είσαι πιο άνετος με αυτόν τον θόρυβο; Και γιατί προσπαθείς να αντισταθείς στον θόρυβο; Όλοι έχουν θόρυβο. Θα ήθελες να πάρεις κάποιο φάρμακο για τον θόρυβο; Απλά θα κάνει τον θόρυβο πιο ευχάριστο για σένα». Όμως είναι ακόμα θόρυβος. Και ο άθεος απλά θα πυροβολήσει τον εαυτό του και δεν θα ανησυχεί γι αυτό, επειδή…\nΗ ενέργεια λοιπόν δεν χρειάζεται δύναμη για να είναι αληθινή. Είναι ήσυχη. Είναι όμορφη. Είναι ευγενική. Πηγαίνουμε πέρα από τον θόρυβο.\nΕντάξει. Ας πάρουμε μια καλή βαθιά αναπνοή.\nΕπίπεδα της Ανθρώπινης Εμπειρίας\nΘέλω να συνειδητοποιήσετε κάπως το πού βρίσκεστε μέσα σε όλη αυτή τη διαδικασία. Υπεραπλουστεύω, αλλά γιατί όχι;\nΑν δείτε λοιπόν τα επίπεδα από τα οποία περνάνε οι άνθρωποι, το πρώτο επίπεδο είναι «είσοδος στο τρισδιάστατο. Είσοδος στον θόρυβο». Γίνεστε τρισδιάστατοι σε φυσικό επίπεδο. Αυτό είναι το πρώτο πράγμα. Όλοι το κάνουν. Όλοι όσοι ήταν κάποτε άνθρωποι, περνούν από την αγγελική στην ανθρώπινη κατάσταση. Πρόκειται για σοκ. Έχει θόρυβο. Είναι μια κολασμένη εμπειρία, είναι ένα πραγματικό σοκ για την ύπαρξη. Αυτό λοιπόν είναι το πρώτο επίπεδο ολόκληρου αυτού του κύκλου πάνω σ’ αυτόν τον πλανήτη, η είσοδος, η φυσική ύπαρξη, κάτι που δεν πρόκειται να ξεχάσετε ποτέ. Το κουβαλάτε μαζί σας όπου πάτε, και το σοκ και την ομορφιά της εμπειρίας.\nΜετά από αυτό ο κύκλος της εξέλιξης πηγαίνει σ’ αυτό που θα λέγαμε Οικογένεια / Κοινότητα. Εισέρχεστε λοιπόν, έχετε κάποιες ενσαρκώσεις. Κάποιοι από σας μόνοι σας, όμως αναπόφευκτα σχετίζεστε με κάποια οικογένεια.\nΜετά από πολλές ζωές μάθατε πώς να ζείτε με μια οικογένεια. Όταν πρωτοήρθατε η οικογένεια ήταν αφύσικη. Εννοώ ότι γεννηθήκατε όμως μετά είτε σας έφαγαν οι γονείς σας είτε το σκάσατε και κάνατε κάτι άλλο. Μετά από πολλές ζωές, μπήκατε στην οικεία ενέργεια, στην ενέργεια της οικογένειας και της κοινότητας. Έπρεπε να έχετε κοινότητα σε κάποιο σημείο. Έπρεπε να συνδεθείτε με κάποιους από την οικογένεια σας, με άλλες οικογένειες, να προστατεύσετε κάπως τον εαυτό σας. Αυτό λοιπόν πάει πολύ πίσω στις πρώιμες ενσαρκώσεις σας. Όμως υπήρχε μια κάπως φυλετική νοοτροπία. Δεν ήταν απαραίτητο να αρέσει ο ένας στον άλλον στους ανθρώπους της φυλής, όμως βρήκαν ότι ήταν βολικό. Ήταν μια καλή προστασία.\nΜετά από αυτό συνδεθήκατε σ’ αυτό που θα ονομάσω κοινωνία. Κοινωνία / Παραγωγικότητα. Μετά από πολλές ζωές. Όχι απλή κοινότητα τώρα, αλλά μια ολόκληρη κοινωνία, μια κουλτούρα. Μετά μάθατε να είστε παραγωγικοί. Έπρεπε να βγείτε έξω και να κάνετε κάτι.\nΚαι ξοδέψατε πολλές ζωές σ’ αυτό. Γίνατε πραγματικά καλοί στο να είστε σε κοινωνία, να δουλεύετε με μια κουλτούρα, να είστε παραγωγικοί, είτε ήταν αγροτική, είτε ήταν μια δουλειά σε θάλαμο, μάθατε να το κάνετε πραγματικά καλά. Και θα δείτε καθώς περνάμε από το ένα επίπεδο στο άλλο, πως κολλάτε όλο και περισσότερο και αποκτάτε όλο και περισσότερο θόρυβο. Στο επίπεδο Οικογένεια / Κοινότητα, δεν υπήρχε πολύς θόρυβος, όμως μπήκατε στο επίπεδο Κοινωνία / Παραγωγικότητα και στην Εκπαίδευση.\nΕκπαίδευση. Αρχίσατε να εκπαιδεύεστε, επειδή έτσι ήταν που ταιριάζατε στην κοινωνία και στην παραγωγικότητα. Παίρνετε λοιπόν την εκπαίδευση σας και ταιριάζετε απόλυτα στην κοινωνία και γίνεστε ένα παραγωγικό μέλος της. Είναι πραγματικά θορυβώδες.\nΟι περισσότεροι άνθρωποι είναι ακόμα εκεί. Οι περισσότεροι άνθρωποι βρίσκονται σ’ αυτό ακριβώς το επίπεδο. Βρίσκονται στην κοινωνία και στην παραγωγικότητα. Δεν έχουν απομείνει πια πολλοί άνθρωποι της φυλής. Τότε έγινε ένα μεγάλο άλμα, ένα τεράστιο άλμα, και αυτό το άλμα ήταν σ’ αυτό που θα ονομάσω Θεό / Σύμπαν.\nΣε κάποιο σημείο όλοι όσοι πέρασαν αυτά τα στάδια άρχισαν να λένε «Πρέπει να υπάρχει κάτι περισσότερο από αυτό». Και η θεώρηση του Θεού, του σύμπαντος, είτε κοιτάζετε τ’ αστέρια τη νύχτα και λέτε «Ω, υπάρχουν πολλά εκεί έξω. Εμείς είμαστε απλά μια κουκίδα» είτε «Το χέρι του Θεού υπάρχει σε όλα αυτά». Είναι μια θεώρηση. Είναι εξωτερίκευση. Και είναι υπό αμφισβήτηση πόσοι άνθρωποι είναι συνειδητοί σ’ αυτό στην ζωή τους. Σε πολλούς από αυτούς έχει ειπωθεί πως, σαν παραγωγικά μέλη της κοινωνίας, πρέπει να πιστεύουν στον Θεό ή να πηγαίνουν στην εκκλησία. Οι περισσότεροι εκκλησιαζόμενοι δεν πιστεύουν πραγματικά στον Θεό. Δεν είναι ότι δεν πιστεύουν, φοβούνται να μην πιστεύουν, όμως δεν το νιώθουν πραγματικά. Είναι αστείο. Ποτέ δεν το ένιωσαν πραγματικά. Το σκέφτονται, όμως δεν είχαν την εμπειρία του Θεού.\nΥπάρχουν κάποιοι που αποφοιτούν σ’ αυτόν τον Θεό / Σύμπαν. Ίσως έχουν κάποια υπέροχα συναισθήματα ή εμπειρίες, όμως ξαφνικά σκέφτονται πως υπάρχουν περισσότερα. Όμως είναι κάτι εξωτερικό. Βρίσκεται εκεί έξω. Σίγουρα δεν είναι εσωτερικό, σ’ αυτή τη φάση. Δεν είναι πολλοί άνθρωποι σ’ αυτήν την φάση. Όμως είναι αρκετοί.\nΑυτή η φάση είναι στην πραγματικότητα η πιο κολλητική. Η πιο θορυβώδης. Και πρόκειται γι αυτό που κάναμε πριν, τον άνεμο στο πρόσωπο σας, όμως στην πραγματικότητα πρόκειται για την βαρύτητα που σας τραβά από πίσω, και κολλάτε εκεί. Υπάρχει πολύς φόβος εκεί και κάνει το θόρυβο πιο δυνατό, και μετά προσεύχονται στον Θεό για λίγη ειρήνη και οι θόρυβος απλά μεγαλώνει.\nΤο επόμενο βήμα, που δεν είναι πολλοί που φτάνουν εκεί – είναι λίγοι όσοι μιλούν σχετικά, όμως πολύ λιγότεροι όσοι φτάνουν εκεί – θα το ονομάσω διανοητικότητα.\nΞαφνικά πάτε εσωτερικά. Δεν αφορά απλά την θεώρηση του Θεού εκεί έξω. Αφορά εσάς, αφορά τον Εαυτό σας. Αφορά την φροντίδα σας. Γίνεστε πιο συνειδητοί του Εαυτού, και οι περισσότεροι από σας ήσαστε ή είστε σ’ αυτό. Περάσατε απ’ αυτό ή αποτελείτε μέρος του. Συνειδητότητα. Περνάτε από το εξωτερικό στο εσωτερικό. Όμως το ονομάζω διανοητικότητα για έναν λόγο, επειδή το σκέφτεστε ή το σκέφτονται. Βρίσκεται στον νου. Προσπαθεί να γίνει κατανοητό. Προσπαθεί να πει «Ποιος είμαι; Πώς να φροντίσω τον εαυτό μου; Είμαι μια ανεξάρτητη ύπαρξη, όμως πώς σχετίζομαι με τον Θεό;» Όμως είναι πολύ διανοητικό. Και πολλοί κολλάνε στην διανοητικότητα. Όμως γίνεται ακόμα μια πρακτική, ακόμα μια συνήθεια. Γίνεται πολύ κολλητικό.\nΚαι τελικά, στην κορυφή της πυραμίδας – είστε έτοιμοι γι αυτό; Ναι. Είναι το καινούριο. Το καινούριο είναι εκεί που πηγαίνουμε. Μόλις κάνουμε αυτό το βήμα στο καινούριο.\nΜας βγάζει έξω από όλα αυτά. Τα τιμά, τα αναγνωρίζει, όμως λέει «θα πάμε στο καινούριο», και αυτό είναι κάτι τεράστιο. Αυτό τα αλλάζει όλα. Και είναι τρομακτικό και δεν ξέρετε τι συμβαίνει και ο μόνος τρόπος που μπορείτε να μπείτε στο καινούριο είναι να βγείτε μπροστά από το δρόμο σας. Δεν μπορείτε να μπείτε στο καινούριο από τη διανοητικότητα, με το να το σκέφτεστε. Καινούριο σημαίνει να επιτρέπετε. Μπορείτε να χρησιμοποιείτε αυτές τις λέξεις εναλλακτικά – «καινούριο» και «επιτρέπω». Είναι το ίδιο. Καινούριο. Και εκεί είναι που πηγαίνουμε.\nΚαι το καινούριο είναι το «και». Είναι το να επιτρέπετε στον εαυτό σας να έχει χαμηλούς τοίχους, ψηλούς τοίχους. Είναι το να επιτρέπετε στον εαυτό σας να είναι ανίκανος, να μυρίζει άσχημα και όλα τα σχετικά και να λέτε ότι είναι εντάξει και – και όχι άλλα «αλλά», «και».\nΜ’ αυτό λοιπόν, αγαπητοί μου φίλοι, ας πάρουμε μια καλή βαθιά αναπνοή. Ποιο ήταν το μοναδικό πράγμα που σας ζήτησα να θυμάστε; Και μην γυρνάτε πίσω. Τι σας είπα ότι ήταν το πιο σημαντικό πράγμα για σήμερα; Η ενέργεια δεν χρειάζεται τη δύναμη για να είναι αληθινή. Και μπορείτε να το συνοψίσετε στο: Η ενέργεια δεν είναι δυναμική, εκτός και αν το θέλετε. Η ενέργεια έχει χάρη χωρίς θόρυβο. Αφήστε την να σας υπηρετήσει.\nΚαι με αυτό, ήταν ευχαρίστηση μου να βρίσκομαι μαζί σας στην Δεύτερη Πράξη. Θα κάνουμε δέκα δευτερόλεπτα διάλειμμα πριν αρχίσουμε την Τρίτη Πράξη.\nΕίμαι αυτό που Είμαι, ο Adamus σε υπηρεσία σας. Σας ευχαριστώ.\nΚαι το πλήθος ξεσπά σε χειροκροτήματα.\nΜια καλή βαθιά αναπνοή καθώς ξεκινά με την Τρίτη Πράξη. Η αυλαία σηκώνεται και ξανά ένα μεγάλο χειροκρότημα από όλους. Τα φώτα χαμηλώνουν, επειδή θα κάνουμε ένα Ονειροπερπάτημα. Όχι Merabh. H Merabh γίνεται όταν αλλάζουμε συνειδητότητα. Όμως σήμερα βρισκόμαστε στην τρίτη πράξη, οπότε θα κάνουμε ένα Ονειροπερπάτημα.\nΈνας Ονειροπερίπατος στο Καινούριο\nΟ Ονειροπερίπατος είναι ένα βίωμα. Και θα μπούμε σ’ αυτό το Ονειροπερίπατο λίγο διαφορετικά από ότι έχουμε κάνει μέχρι τώρα. Λίγο πιο σιγά η μουσική.\nΌλοι σας έχετε πάει μαζί μου σε προηγούμενους Ονειροπερίπατους στα άλλα βασίλεια – στα αστρικά βασίλεια κατά το Halloween. Πήγατε μαζί μου στα κρυστάλλινα σπήλαια. Πήγατε μαζί μου σ’ αυτούς τους Ονειροπερίπατους στα Κοντινά στη Γη βασίλεια στην χώρα του θανάτου. Και δεν έχουμε ξανακάνει ποτέ έναν Ονειροπερίπατο σαν αυτόν, επειδή κάθε Ονειροπερίπατος τώρα θα αφορά το να έρθει αυτό σε σας.\nΚάθε Ονειροπερίπατος τώρα απλά θα είναι το να του επιτρέπετε να έρθει σε σας.\nΕίναι ο χρόνος και ο χώρος που κινούνται.\nΕίναι η ενέργεια που κινείται για να έρθει σε σας.\nΟ Ονειροπερίπατος μας σήμερα είναι στο καινούριο. Δεν χρειάζεται να κουνήσετε το δαχτυλάκι σας. Δεν χρειάζεται να κρατιέστε από την πλάτη της καρέκλας.\nΔεν χρειάζεται να κάνετε τίποτα. Απλά αφήστε το να έρθει σε σας. Δεν χρειάζεται να δουλέψετε για το καινούριο.\nΔεν χρειάζεται να δουλέψετε για το καινούριο. Αυτό έρχεται σε σας.\nΔεν υπάρχει όλος αυτός ο θόρυβος, η φασαρία. Δεν χρειάζεται καν να γνωρίζετε τι είναι το καινούριο. Δεν χρειάζεται να εκλιπαρήσετε γι αυτό, να καθίσετε με κάποιον συγκεκριμένο τρόπο, ή να αναπνέετε με κάποιον συγκεκριμένο τρόπο.\nΤο καινούριο έρχεται σε σας. Δεν χρειάζεται να ξέρετε τι θα κάνετε μαζί του, πόσο μεγάλο είναι.\nΑυτό έρχεται σε σας.\nΑυτό είναι από μόνο του καινούριο. Είναι ένας διαφορετικός τρόπος να το κάνεις.\nΕίναι το καινούριο. Έρχεται σε σας.\nΖήτησα από τον Cauldre να βάλει πολύ ιδιαίτερη μουσική σ’ αυτό, μουσική με φλάουτα, επειδή το φλάουτο είναι ένα πολύ όμορφο όργανο. Ακούστε για μια στιγμή\nΥπάρχει ένας καημός στο φλάουτο. Ένας καημός.\nΜερικές φορές αναρωτιέστε αν είναι ο καημός της επιστροφής – αναμνήσεις, αρχαίοι χώροι, αρχαίοι χρόνοι;\nΉ είναι ένας καημός επιστροφής σε μια φυσική κατάσταση, μια κατάσταση «και»; Ένας καημός επιστροφής ως θεϊκό πολυδιάστατο πρόσωπο, να είστε αυτό που είστε.\nΜου άρεσε να παίζω φλάουτο στην ζωή μου ως St. Germain – πιάνο και φλάουτο – επειδή έχουν μεγάλο καημό, όμως προέρχεται από το παρελθόν; Ή προέρχεται από το καινούριο;\nΤόση μοναξιά και ησυχία.\nΤόσο μεγάλο βάθος σ’ αυτό το φλάουτο.\nΕίναι η θλίψη που αφήνετε πίσω σας τόσο πολλά πράγματα στη ζωή σας;\nΉ είναι ο καημός αυτής της καινούριας σχέσης που είναι μεταξύ του θεϊκού και του ανθρώπινου;\nΕίναι από το όνειρο;\nΉ είναι και από τα δύο;\nΕίναι η θλίψη και ο καημός;\nΕίναι ένας αποχαιρετισμός στο μονοδιάστατο, στον θόρυβο, στην προσπάθεια;\nΕίναι αυτό το παλιό σπίτι που αφήνετε πίσω σας – σκληρή δουλειά, πολύς θόρυβος;\nΕίναι αυτό το φλάουτο που σας καλεί; Στην πραγματικότητα ήταν πάντα εκεί, όμως δεν μπορούσατε να ακούσετε μέσα σ’ όλον αυτόν τον θόρυβο.\nΤο φλάουτο, η ψυχή, το Είμαι… περιμένει, απλά σας περιμένει να δώσετε την άδεια. Το φλάουτο που πάντα σας καλούσε «Έλα σε μένα».\nΑυτό το έμψυχο φλάουτο – «Εδώ βρίσκομαι, όποτε νιώσεις έτοιμος» – σαν ένα μοναχικό πουλί που κελαηδεί από ένα κλαδί πάνω σ’ ένα δέντρο. Ένα μοναχικό περιστέρι.\nΗ ψυχή απλά περιμένει τον άνθρωπο να ετοιμαστεί.\nΜου άρεσε να παίζω φλάουτο επειδή, για μένα, ήταν και τα δύο. Η μελαγχολία της αναχώρησης από τους παλιούς τρόπους, το παλιό σπίτι, τις παλιές ενέργειες, η αναπόληση σχετικά με το πώς ήταν, σχετικά με τα αρχαία χρόνια.\nΤο φλάουτο που καλούσε σε έναν αποχαιρετισμό…\nΞέροντας πώς ήταν η ώρα της αναχώρησης. Θέλοντας την αναχώρηση, αλλά νιώθοντας και κάποια θλίψη.\nΜου άρεσε να παίζω το φλάουτο επειδή, κατά κάποιο τρόπο, ήταν τόσο μοναχικά, τόσο ήσυχα. Τόσος καημός.\nΤαυτόχρονα το φλάουτο είναι και η είσοδος του καινούριου.\n«Είμαι εδώ. Όχι άλλη μάχη, όχι άλλος κόπος, όχι άλλη προσπάθεια κατανόησης. Επιτρέπω. Απελευθερώνω και επιτρέπω».\nΚαι κάνοντας το αυτό, ακούς το φλάουτο. Έρχεται από την ψυχή. Σε περιμένει, περιμένει αυτή τη στιγμή.\nΚαι να ‘μαστε στον Ονειροπερίπατο μας. Δεν είναι σαν τους άλλους, όμως είμαστε εδώ. Έχουμε την μουσική του φλάουτου ολόγυρα μας να αντιπροσωπεύει το παρελθόν, να αντιπροσωπεύει την αναμονή της ψυχής, και να ‘μαστε εδώ, επιτρέποντας στο καινούριο να έρθει σε μας. Είναι τόσο εύκολο.\nΗ ενέργεια δεν χρειάζεται δύναμη. Η ενέργεια δεν χρειάζεται να είναι σκληρή. Η ενέργεια δεν χρειάζεται να είναι ο άνεμος στο πρόσωπο σας, είτε πρόκειται για την καθημερινότητα σας, είτε πρόκειται για την φώτιση.\nΚαι τώρα έρχεται το καινούριο.\nΣτους Ονειροπερίπατους του παρελθόντος εμείς βγαίναμε εκεί έξω. Ταξιδεύαμε. Όμως ποτέ πια δεν θα ξανακάνουμε έναν τέτοιο Ονειροπερίπατο. Από τώρα θα έρχεται σε μας.\nΗ ενέργεια εισέρχεται ειρηνικά, χωρίς δύναμη, χωρίς ένταση, χωρίς σκληρές γωνίες, χωρίς πολικότητα. Οι περισσότεροι άνθρωποι δεν θα το αναγνωρίσουν ποτέ, επειδή νομίζουν πως πρέπει να είναι δυναμικό, μεγάλο, τρελό. Όχι.\nΗ ενέργεια ρέει αυτή τη στιγμή. Ρέει από το φλάουτο.\nΒλέπετε πόσο εύκολο είναι; Δεν χρειάζεται να το δουλέψετε. Βρίσκεται απλά εκεί. Ρέει μέσα σας. Και αυτό που σήμερα ρέει είναι η ενέργεια του καινούριου.\nΕίναι μια ενέργεια γεμάτη από πολύ χάρη. Δεν έχει θόρυβο μέσα της, αυτόν τον βουερό θόρυβο. Είναι γλυκιά. Δεν έχει πρόγραμμα άλλο από το να σας υπηρετεί.\nΔεν χρειάζεται να είναι σκληρή. Δεν χρειάζεται να είναι δυναμική. Δεν χρειάζεται να έχει αντίσταση. Δεν χρειάζεται να πληγώνει.\nΔεν χρειάζεται να την κυνηγήσετε. Δεν χρειάζεται να σκεφτείτε πώς θα πάτε σ’ αυτήν. Δεν χρειάζεται να δουλέψετε για να φτάσετε σ’ αυτήν.\nΞέρω όλα αυτά που έχετε εδώ. Ξέρω πως νομίζετε ότι πρέπει να την χρησιμοποιήσετε, όμως σας λέω αυτήν την στιγμή, πως αυτό δεν είναι καινούριο. Αυτό είναι, εδώ ακριβώς.\nΩ! Πόσο σκληρά έχετε δουλέψει, ή σκεφτεί.\nΔεν είναι να απορείς που η λέξεις «σκέψη» (thought) και «πάλη» (fought) ομοιοκαταληκτούν. Είναι τόσο παρόμοιες. Πόσο σκληρά παλέψατε, και πόσο σκληρά σκεφτήκατε. Γιατί; Γιατί;\nΕδώ, στον Ονειροπερίπατο μας, το καινούριο έρχεται σε σας. Νιώστε το.\nΔεν χρειάζεται καν να το αναπνεύσετε. Απλά βρίσκεται εδώ.\nΑς πάρουμε όλοι μια καλή βαθιά αναπνοή. Πάρτε μια καλή βαθιά αναπνοή.\nΠάρτε μια καλή βαθιά αναπνοή και θα κρατήσουμε τα φώτα χαμηλωμένα. Η μουσική θα τελειώσει.\nΠάρτε μια καλή βαθιά αναπνοή αυτήν την όμορφη μέρα.\nΗ ενέργεια δεν χρειάζεται να έχει δύναμη για να είναι αληθινή. Μπορεί να είναι τόσο ακίνητη, τόσο ήσυχη.\nΑς πάρουμε μια καλή βαθιά αναπνοή και ας δώσουμε ένα τέλος στην συνεδρία μας. Όμως θα σας ζητήσω, καθώς τελειώνουμε αυτή τη μέρα, καθώς κάνω την αναχώρηση μου σήμερα, να ξαναπαίξουμε αυτό το μουσικό βίντεο και πάλι. Είναι τόσο κατάλληλο. Τα λόγια, το τραγούδι, η μουσική, οι εικόνες και θα το χρησιμοποιήσουμε για να τελειώσουμε τη μέρα μας.\nΗ Linda θα πει μερικές λέξεις πριν να αρχίσει το μουσικό βίντεο, όμως ας καθίσουμε με ησυχία, και πολύ ήσυχα να τελειώσουμε αυτό το κομμάτι αυτής της πράξης ενθυμούμενοι όλοι πως όλα είναι καλά σε ολόκληρη τη δημιουργία.\nΜετάφραση : Ιωάννα Αποστολάτου, Μαρία Γρηγοράκη\nPrevious Previous post: Η εσωτερική χαρά είναι υπευθυνότητα! Καίτη Τσώλη, 17/3/2016\nNext Next post: Shoud 9, «Προχωράμε 9»,


Οι απορίες των πολιτών για τα εμβόλια που προκάλεσαν…εντύπωση, Η ΚΑΘΗΜΕΡΙΝΗ, kathimerini.com.cy\n13 ΜΑΪΟΥ 2021 - 13:31\nΟι απορίες των Κύπριων πολιτών για τα εμβόλια έχουν αυξηθεί κατακόρυφα ειδικά μετά την επιτάχυνση του εμβολιαστικού προγράμματος στη χώρα μας. Ήδη, αυτή την εβδομάδα, έχουν πάρει σειρά οι ηλικίες 20 – 29 ετών, με τους πολίτες να αγωνιούν τόσο για τις παρενέργειες όσο και για το αν θα μπορούν να καταναλώσουν…καφέ και αλκοόλ. Αυτό προκύπτει από την σημερινή ανακοίνωση που εξέδωσε το Υπουργείο Υγείας, μέσω της οποίας απαντά σε συχνές απορίες νεαρών ατόμων σε σχέση με τους εμβολιασμούς. Όπως διαφαίνεται το κύριο μέλημα των νεαρών Κυπρίων είναι η διαχείριση της καθημερινότητάς τους μετά τον εμβολιασμό, ενώ, δεν παρέλειψαν να εκφράσουν και απορίες οι οποίες προκαλούν εντύπωση. Για παράδειγμα η πρώτη ερώτηση στην ανακοίνωση του Υπουργείου Υγείας ήταν η εξής: «Αν κάνω το εμβόλιο, θα μπορώ να κάνω solarium;», Η απάντηση στην εν λόγω απορία είναι ότι δεν υπάρχουν ειδικές συστάσεις.\nΚαφές, ποτό και φαγητό\nΣε ό,τι αφορά το ποτό, το Υπουργείο Υγείας απαντά ότι δεν έχουν προς το παρόν διεξαχθεί μελέτες για το κατά πόσον το αλκοόλ επηρεάζει ή προκαλεί οποιαδήποτε παρενέργεια μετά τον εμβολιασμό κατά της COVID. Δεν υπάρχουν στοιχεία που να δείχνουν ότι η κατανάλωση αλκοόλ εντός των συνιστομένων εβδομαδιαίων ορίων θα έχει καμία επίδραση στην αποτελεσματικότητα του εμβολίου. Για τον καφέ, το αρμόδιο Υπουργείο διευκρινίζει ότι δεν υπάρχει οποιαδήποτε αντένδειξη στην κατανάλωση καφεΐνης μετά τον εμβολιασμό. Ως εκ τούτου μπορείτε να πάτε για καφέ όποτε θέλετε ακόμη και αμέσως μετά τον εμβολιασμό εφόσον αισθάνεστε καλά. Σε ό,τι έχει να κάνει με την αποχή από συγκεκριμένες τροφές μετά το εμβόλιο, δεν υπάρχουν συστάσεις για αποφυγή συγκεκριμένων τροφίμων.\nΜια άλλη ερώτηση αφορούσε το αν θα μπορεί κάποιος να κάνει γυμναστική ή έντονη σωματική άσκηση, όπως crossfit. Η απάντηση στο εν λόγω ερώτημα είναι ότι ανάλογα με το πώς αισθάνεται κάποιος, μπορεί να συνεχίσει κανονικά τις φυσιολογικές του δραστηριότητες. Γενικά, συστήνεται όπως αποφεύγεται η έντονη σωματική άσκηση τις πρώτες ημέρες μετά τον εμβολιασμό.\nΥπήρξαν, φυσικά, και απορίες που αφορούσαν τον περιορισμό στο σπίτι μετά τον εμβολιασμό. Το Υπουργέίο απαντά ότι δεν συστήνεται περιορισμός στο σπίτι μετά τον εμβολιασμό, εκτός για λόγους ανάπαυσης ή άλλους λόγους, όπως για παράδειγμα η εκδήλωση κάποιας παρενέργειας όπως κόπωση, πονοκέφαλος, κτλ. Σε ερώτηση αν μπορεί κάποιος να επιστρέψει στην φυσιολογική του δραστηριότητα μετά τον εμβολιασμό το Υπουργείο εξηγεί ότι ανάλογα με το πώς αισθάνεται κάποιος, μπορεί να συνεχίσει τις φυσιολογικές του δραστηριότητες, εφαρμόζοντας ταυτόχρονα τα ισχύοντα μέτρα προφύλαξης έναντι του κορωνοϊού και τα υγειονομικά πρωτόκολλα που εφαρμόζονται σε κάθε υποστατικό. Αν κάποιος αισθάνεται αδιαθεσία ή έντονη κόπωση, συστήνεται να αναπαύεται και να αποφύγει τη χρήση μηχανημάτων ή την οδήγηση.


Μπακς - Κλίπερς 119-91: 'Τούρτα' με 25 και... 14 κεράκια '); });\nΧΡΗΣΤΟΣ ΜΠΑΡΟΥΝΗΣ 07.12.2019 | 06:11\nΟ Γιάννης Αντετοκούνμπο έκλεισε τα 25 του χρόνια και οι Μπακς τα 14 παιχνίδια τους χωρίς ήττα, μετά και την άνετη επικράτηση επί των Κλίπερς (119-91). Ξεκούραστο double-double σε 26' συμμετοχής.\nΣτις 6/12 ο Γιάννης Αντετοκούνμπο έγινε 25 χρονών και είπε να το γιορτάσει με την... παρέα του Μιλγουόκι, όπου υποδέχτηκε τους Κλίπερς (119-91) σε ένα παιχνίδι όπου οι Μπακς βρέθηκαν να προηγούνται στο τέταρτο δεκάλεπτο με 108-67! Τα "ελάφια" κατάφεραν να επιβληθούν στην ομάδα του Λος Άντζελες που αποτελεί ένα από τα φαβορί φέτος, κλειδώνοντας από νωρίς τη 14η διαδοχική τους νίκη και "γράφοντας" ρεκόρ 20-3 στο εντυπωσιακό φετινό τους ξεκίνημα.\nΣε 26' συμμετοχής σημείωσε 27 πόντους, μάζεψε 11 ριμπάουντ, ενώ παράλληλα μοίρασε και 4 ασίστ. Άλλους 17 πόντους προσέθεσε ο Μίντλεντον για τους γηπεδούχους που δεν πτοήθηκαν από τις όποιες προσπάθειες του Λέοναρντ (17 πόντους) και του Ζούμπατς (14 πόντους και 12 ριμπάουντ), ο οποίος πήρε και δώρο το... πόστερ του από τον εορτάζοντα Γιάννη Αντετοκούνμπο.


AEL FC | Official Site | Larissa - Greece - Προσωπική δήλωση κ. Αλέξη Κούγια προς Κυριάκο Θωμαϊδη\nΠροσωπική δήλωση κ. Αλέξη Κούγια προς Κυριάκο Θωμαϊδη\nΣαγόνια, καταλαβαίνω ότι έχεις πάθει overdose γιατί λόγω δικαστηρίων, τηλεδιάσκεψης και εργασιών αδειοδότησης δεν προλαβαίνω να ασχοληθώ μαζί σου και με αυτούς που σου γράφουν την κάθε μ@λ@κί@ που ανεβάζεις, αλλά όσον αφορά τα υπονοούμενα για δήθεν απλήρωτους ποδοσφαιριστές της ΑΕΛ, θα σου υπενθυμίσω ότι η ΑΕΛ από τότε που την αγόρασα τον Ιούλιο του 2015,ενώ δεν είχε αδειοδότηση επί 6 χρόνια, από τότε που ήταν ιδιοκτήτες οι Πηλαδάκης και Πλεξίδας, επί των ημερών μου ο Διευθυντής Αδειοδοτήσεων κ. Γιώργος Δημητρίου και η Επιτροπή Αδειοδοτήσεων της ΕΠΟ εισηγούνται και χορηγούν στην ΑΕΛ αδειοδότηση για τη συμμετοχή, όχι μόνο για τις εγχώριες διοργανώσεις, αλλά και τις ευρωπαϊκές.\nΑυτή είναι η νόμιμη εξέλιξη και προϋποθέτει απόλυτη εξόφληση όλων των υποχρεώσεων της ΠΑΕ προς το Δημόσιο, το ΙΚΑ, τους συνεργαζόμενους με αυτήν, τα στελέχη, τους προπονητές και κυρίως τους ποδοσφαιριστές Έλληνες και ξένους.\nΓια να χαρείς πολύ, επειδή ξέρω ότι είσαι ερωτευμένος μαζί μου, το ίδιο θα γίνει και την τρέχουσα σεζόν, γιατί σήμερα και μέσα στη νόμιμη προθεσμία με τη βοήθεια των συνεργατών μου κ.κ. Χριστακόπουλου και Μάρκου ολοκληρώσαμε έναν τέλειο όπως κάθε χρόνο φάκελο, που μέσω εξτρέ τραπεζών αποδεικνύονται όλες οι καταβολές - εξοφλήσεις προς όλους και έτσι η ΑΕΛ μας για άλλη μια χρονιά θα λάβει ευρωπαϊκή αδειοδότηση πρώτη απ’ όλες τις ελληνικές ΠΑΕ.\nΤο τονίζω ευρωπαϊκή και όχι εγχώρια αδειοδότηση, που χθες πήρε παράταση τακτοποίησης οφειλών για ένα μήνα μέχρι τις 31/5/2020.\nΥ.Γ.1 Το σημαντικό είναι ότι δεν διακανονίσαμε οφειλές, αλλά εξοφλήσαμε. Και ο νοών νοήτω!\nΥ.Γ.2 Σαράντα χρόνια στο ελληνικό ποδόσφαιρο τους έχω πληρώσει όλους και δεν χρωστάω ούτε μια δραχμή σε κανέναν.\nΥ.Γ.3 Αφήνω να κάνουν προσφυγές για να ξεκουμπιστούν μόνο τους απατεώνες ποδοσφαιριστές και προπονητές και ας μου κοστίζει ακριβότερα…. Όταν εσύ και οι υπόλοιποι βλέπετε να κάνουν προσφυγή στην ομάδα μου είτε ποδοσφαιριστές είτε προπονητές, να γνωρίζεις ότι αυτοί είναι ποδοσφαιρικοί απατεώνες και γι αυτό και δεν τους πληρώνω.\nΣαγόνια μην ανησυχείς, γιατί έρχεται τριήμερο και θα έχω χρόνο να ασχοληθώ μαζί σου!


mokpo: Όταν η φαντασία "παντρεύτηκε" τη δημιουργία! - Freshbakery.gr\nΟκτ 2, 2019 | Ευ αρτοποιείν, Τεχνικα Θεματα\nΟ μύθος λέει ότι κάπου στο Χαλάνδρι, υπάρχει ένα creative cake shop, το οποίο μαγεύει με τα cake του όποιον τα δοκιμάσει. Άνθρωποι που το επισκέπτονται φεύγουν από εκεί σαν υπνωτισμένοι, κρατώντας κουτιά και κάνοντας έναν ήχο με το στόμα τους που ακούγεται σαν… mok-po. Υπεύθυνες γι’ αυτό είναι η Μαρία και η Δανάη… που αν δεν είχαν την απίθανη ιδέα για ένα τέτοιο κατάστημα, δε θα ξέραμε πως ένα cake πρέπει πραγματικά να είναι, για να συγκινεί το μυαλό και τη γεύση μας. mokpo όπως cake. Και δεν είναι μύθος!\nΠείτε μας λίγα λόγια για εσάς. Πώς ξεκίνησε η αρχική ιδέα του mokpo και ποια είναι η φιλοσοφία πίσω από αυτό;\nΗ ιδέα του mokpo είναι να δημιουργούμε προϊόντα που καταφέρνουν να συνδυάζουν την αισθητική με τη γεύση. Η τούρτα αναδεικνύεται σε σχεδιαστικό αντικείμενο και η γεύση της καλείται να είναι αντάξια του ιδιαίτερου design και αντίστροφα. Στόχος είναι η εμπειρία του προϊόντος ταυτόχρονα να ικανοποιεί την όραση, γεύση, όσφρηση.\nΤι μπορεί να δει και να γευτεί κάποιος στο mokpo;\nΤο βασικό προϊόν που παράγει το mokpo είναι τούρτες, οι οποίες δανείζονται την αμερικάνικη τεχνοτροπία, δηλαδή στρώσεις cake και κρέμας. Παρότι χρησιμοποιούμε την αμερικάνικη τεχνοτροπία δεν επιλέγουμε και τα αντίστοιχα υλικά π.χ βουτυρόκρεμα. Η γεύση είναι άμεσα συνδεδεμένη με την κουλτούρα και τον πολιτισμό. Ένα προϊόν το οποίο είναι δημοφιλές στην Αμερική ή στην Αυστραλία δε σημαίνει πως ταιριάζει και στην ελληνική ιδιοσυγκρασία. Στόχος μας λοιπόν είναι να δημιουργήσουμε γεύσεις και να προσαρμόσουμε τα προϊόντα και τις συνταγές, ώστε να ταιριάζουν στις δικές μας συνθήκες.\nΣτο κατάστημά μας κανείς μπορεί να βρει, εκτός από τις τούρτες, κεράσματα και προϊόντα με βάση το cake όπως: cupcakes, mini cakes, trifle cakes, chessecake, cake pops, cookie cakes, μπισκότα, cookies και brownies.\nΤι είναι αυτό που κάνει τις δημιουργίες σας μοναδικές;\nΘεωρούμε ότι η δουλειά μας ξεχωρίζει σε δύο τομείς. Ο πρώτος είναι ότι το προϊόν συνδυάζει αισθητική και γεύση και το αποτέλεσμα αποτελεί μια σύνθεση μοναδική και εξατομικευμενη. Ο δεύτερος είναι η υψηλή ποιότητα στις πρώτες ύλες που επιλέγουμε. Αρνούμαστε να δουλέψουμε με έτοιμα μείγματα και τα γλυκά μας παρασκευάζονται σε όλα τα στάδια στο δικό μας εργαστήριο, το οποίο φιλοξενείται μέσα στο κατάστημα.\nΑκολουθείτε κάποιες παραδοσιακές συνταγές στην παρασκευή των γλυκών σας;\nΔεν ακολουθούμε παραδοσιακές συνταγές αλλά ψήνουμε αμερικάνικα κέικς, φτιάχνουμε αγγλικό lemon curd, χρησιμοποιούμε ιταλικό μασκαρπόνε και φτιάχνουμε μαρμελάδα μανταρίνι της γιαγιάς μας. Υπάρχει όμως αρκετό καιρό σαν σκέψη να συνδυάσουμε το παραδοσιακό με το μοντέρνο και είναι κάτι που βρίσκεται στα σχέδιά μας.\nΣε ποιους απευθύνονται τα προϊόντα σας;\nΤα προϊόντα μας απευθύνονται σε όλους και θεωρούμε πως το κόστος τους είναι απόλυτα προσιτό. Αποτελούν μια ωραία ιδέα για δώρο, είναι ένα μοναδικό γλυκό για να παρουσιαστεί και για να αναδείξει ένα τραπέζι ή μπουφέ. Κυρίως όμως είναι εξατομικευμένο και ο καθένας μπορεί να συνδεθεί με αυτό για μια ξεχωριστή περίσταση ή να δημιουργήσει μια μοναδική εμπειρία. Είναι ένα προϊόν που αγοράζεται από τον καταναλωτή με αγάπη για αυτούς που θέλει να το μοιραστεί. Μπορεί να είναι ένα γλυκό αλλά εμπερικλείει πολλά περισσότερα σαν χειρονομία από αυτόν που το επιλέγει.\nΠως βλέπετε την τάση των καταναλωτών στην Ελλάδα να επιλέγουν να αγοράζουν γλυκά; Έχει αυξηθεί τα τελευταία χρόνια;\nΤα τελευταία χρόνια υπάρχει μεγάλη προβολή του φαγητού και έχει ως αποτέλεσμα την καλλιέργεια του κοινού τόσο σε εκλεπτυσμένες γεύσεις, δυσεύρετα υλικά και ακόμα και στην παρουσίασή του. Αυτό το γεγονός έχει άμεση επίπτωση και στον τομέα του γλυκού. Ο καταναλωτής είναι περισσότερο ενημερωμένος και συγκεκριμένος στο τι είναι αυτό που ζητάει και πως αυτό θα του παρουσιαστεί. Έχει λοιπόν αυξηθεί η ζήτηση και το ενδιαφέρον αλλά έχει ταυτόχρονα εξειδικευτεί, κάνοντας την αγορά πολύ πιο συγκεκριμένη.\nΟ ανταγωνισμός στην αγορά είναι μεγάλος αλλά ποτέ δε θεωρούμε ότι αποτελεί εμπόδιο. Ο κάθε δημιουργός και επιχειρηματίας διαγράφει τη δική του πορεία. Αν η ιδέα του είναι αυθεντική και σωστά δομημένη βρίσκει αυτόματα το δικό του χώρο μέσα στον ήδη υπάρχοντα χάρτη. Η δυσκολία και ο αγώνας επιβίωσης δεν έχει να κάνει με τις υπόλοιπες επιχειρήσεις αλλά με τις κοινωνικές, οικονομικές και πολιτικές συνθήκες μέσα στις οποίες καλούμαστε να υπάρχουμε και να διατηρούμαστε. Δυστυχώς είναι ανύπαρκτες οι δομές για να υποστηριχτούν επιχειρήσεις σαν τη δική μας και η επιβίωση έγκειται καθαρά σε προσωπική εργασία, χρόνο και υπομονή.\nΠοια είναι τα απαραίτητα στοιχεία που πρέπει να έχει μία επιχείρηση για να πετύχει και να ξεχωρίσει;\nΤο κοινό πλέον είναι ενημερωμένο και συγκεκριμένο στο τι αναζητεί. Τα social media κατακλύζονται από φωτογραφίες φαγητών, γλυκών και περίτεχνων στησιμάτων. Ο καταναλωτής δύσκολα πλέον μπορεί να εντυπωσιαστεί, έχοντας δει τόση πληροφορία. Οπότε, μια επιχείρηση πρέπει να είναι πλήρως ενημερωμένη για τις διεθνείς τάσεις, γιατί σε αυτό το επίπεδο καλείται να ικανοποιήσει τον καταναλωτή.\nΑκόμα πρέπει να είναι αυστηροί και επιλεκτικοί με τις πρώτες ύλες που χρησιμοποιούν. Λόγω των οικονομικών δυσκολιών υπάρχει η τάση στις επιχειρήσεις να ρίχνουν την ποιότητα των πρώτων υλών. Αυτό θα ανακουφίσει την επιχείρηση άμεσα αλλά βραχυπρόθεσμα θα είναι βαρύτερο το αντίκτυπο που θα αφήσει. Είναι σημαντικό ακόμη ο χαρακτήρας της επιχείρησης να διαφαίνεται μέσα από τα προϊόντα της αλλά ταυτόχρονα μέσα και από το υπόλοιπο στήσιμό της, το φυσικό κατάστημα, τη διαδικτυακή ταυτότητα, τη συσκευασία κλπ. Τέλος, το πιο σημαντικό είναι ο καθένας να είναι αυθεντικός στην ιδέα του και να δείχνει εμπιστοσύνη στους συνεργάτες που επιλέγει.\nΠοια είναι η μεγαλύτερη πρόκληση για εσάς, ως επιχείρηση στην ελληνική αγορά;\nΗ μεγαλύτερη πρόκληση είναι να καταφέρνουμε να είμαστε εμπορικοί για να μπορούμε να επιβιώσουμε αλλά ταυτόχρονα να μη χάνουμε την έμπνευση και το ενδιαφέρον για πειραματισμό. Ο φόρτος εργασίας και η γραμμή παραγωγής αποτελούν ρουτίνα και είναι αρκετά δύσκολο να μπορεί κανείς μέσα σε αυτό να βρίσκει το χρόνο για αναζήτηση νέων ιδεών.\nΠοιοι είναι οι επιχειρηματικοί σας στόχοι για το μέλλον;\nΣτόχος μας είναι να καταφέρουμε να δημιουργήσουμε signature cakes, δηλαδή τούρτες που αμέσως κάποιος θα αναγνωρίζει ότι είναι mokpo, σε επίπεδο που σχεδιαστικά να καλύπτουν όλα τα γούστα και τις ειδικές περιστάσεις. Θα θέλαμε να δούμε το mokpo να μεγαλώνει και υπάρχει και σε άλλες περιοχές της Αθήνας και όχι μόνο.\n*Τη συνέντευξη έδωσε αποκλειστικά στο περιοδικό ΑΡΤΟΠΟΙΟΣ-ΒΑΖ, η Μαρία Βαρελά, συνιδιοκτήτρια του mokpo Creative Cakes\nmokpo Creative Cakes: Λεωφ. Βασιλέως Γεωργίου B 8, Χαλάνδρι 152 33\nΠροηγούμενοΝέο Semifreddo καϊμάκι από τη FOODSTUFF\nΕπόμενοΑυτόματες κουλουρομηχανές από την ΚΟΥΡΛΑΜΠΑΣ


Οικονομία Εγκρίθηκε η ένταξη των ελληνικών τραπεζών στον ELA: Ρευστότητα για…15 μέρες – The Panhellenic Post\nΟικονομία Εγκρίθηκε η ένταξη των ελληνικών τραπεζών στον ELA: Ρευστότητα για…15 μέρες\n21 Ιανουαρίου 2015, 6 έτη ago\nΕγκρίθηκε σύμφωνα με πληροφορίες που φτάνουν από την Φρανκφούρτη ,το αίτημα της Τράπεζας της Ελλάδος για ένταξη των συστημικών τραπεζών της Ελλάδας στον έκτακτο μηχανισμό ρευστότητας (ELA).\nOι ίδιες πηγές σημειώνουν ότι το «πράσινο» φως δόθηκε για δυο εβδομάδες, σύμφωνα με τους κανόνες της ΕΚΤ, μέχρι δηλαδή την επόμενη συνεδρίαση του ΔΣ της ΕΚΤ.\nΩστόσο, δεν έγινε γνωστό τίποτα, ούτε για το ποσό, ούτε για κάτι άλλο.\nΤραπεζικές πηγές εκτιμούσαν ότι η προσφυγή στον ELA ήταν απαραίτητη, καθώς σύντομα το ελληνικό δημόσιο θα κληθεί, εξ ανάγκης, να προχωρήσει σε δημοπρασία εντόκων γραμματίων προκειμένου να ενισχύσει το ήδη αδύναμο, για τα δεδομένα ενός κράτους, ταμείο.\nΤην ίδια ώρα, η εκροή καταθέσεων, ιδιαίτερα τις τελευταίες ημέρες, προβληματίζει τις διοικήσεις των τραπεζών για το τι μέλλει γενέσθαι στο χρονικό διάστημα αμέσως μετά τις εκλογές και έως ότου η χώρα αποκτήσει κυβέρνηση.\nΣημειώνεται ότι μέσω του μηχανισμού ELA, η Τράπεζα της Ελλάδος θα δέχεται τίτλους ως εγγυήσεις από τις ελληνικές τράπεζες, ώστε να παρέχει τη ρευστότητα που αιτείται με επιτόκιο 1,55%.\n[ELA], [Ρευστότητα], [Τράπεζες]\nΈκτακτες κυκλοφοριακές ρυθμίσεις στο κέντρο για την Πέμπτη\nΚίνδυνος υποβάθμισης της Ελλάδας εάν εξαιρεθεί από το πρόγραμμα της ΕΚΤ


7 συμβουλές για να αντιμετωπίσεις την... κατάθλιψη του Σεπτεμβρίου! | Fresh News\n7 συμβουλές για να αντιμετωπίσεις την... κατάθλιψη του Σεπτεμβρίου!\nΌσο κι αν προσπαθούμε να επιμηκύνουμε το καλοκαίρι, αυτό ανήκει στο παρελθόν. Το εσωτερικό μας καλοκαίρι δηλαδή, γιατί η θερμοκρασία παραμένει ψηλά. Μπορεί για άλλη μια χρονιά να φτάσουμε μέχρι 61 ή 62 Αυγούστου, όμως όταν επιστρέφεις από διακοπές τότε όλα τελειώνουν. Το ρολόι που είχε σταματήσει παίρνει μπρος και ο χρόνος κυλάει πάλι στους γνωστούς εκνευριστικούς ρυθμούς.\nΤο πιο δύσκολο πράγμα βέβαια, ιδίως αν είσαι καλοκαιρινός τύπος, είναι να μπορέσεις να προσαρμοστείς στην καθημερινότητα μετά τις διακοπές. Το λεγόμενο summertime sadness είναι το βασικό σου συναίσθημα και οι πρώτες μέρες στην δουλειά ξεκινούν με ένα τρομερά δύσκολο σήκωμα από το κρεβάτι και τελειώνουν με ένα διαρκές bedgasm. Πώς να το αντιμετωπίσεις;\nΥπάρχουν κάποια πολύ μικρά πραγματάκια που μπορούν να σε κάνουν να φορτίσεις τις μπαταρίες σου που άδειασαν ψυχολογικά.\n1. Ο Σεπτέμβρης μπορεί να είναι ο χειρότερος μήνας, αλλά σκέψου αυτό που έχει πει και ο Δεληβοριάς. Κάθε Σεπτέμβρη θα γυρνάς απ' το χωριό σου. Που θα πει ότι όσοι φίλοι διασκορπίστηκαν στις διακοπές, τώρα θα τους ξαναβρείς και σίγουρα θα έχετε να κάνετε catch up.\n2. Τα after work ποτάκια σε μπαρ/εστιατόρια με κήπους είναι must αυτές τις μέρες. Τα απομεινάρια του summer breeze θα σου φτιάξουν την διάθεση.\n3. Κάνε μια αλλαγή στο σπίτι. Μπορεί να είναι κάτι μικρό όπως μια κορνίζα ή κάτι μεγάλο όπως ένα έπιπλο. Ακόμα και μια αναδιανομή των επίπλων στο σαλόνι μπορεί να βοηθήσει. Το καλύτερο όμως είναι να βάλεις γλάστρες. Το πότισμα θα σε ευχαριστεί κάθε φορά που το κάνεις.\n4. Είναι η ιδανική στιγμή για να ξεκινήσεις νέες δραστηριότητες. Μια νέα γλώσσα, γυμναστήριο ή απλώς να πάρεις ένα ποδήλατο και να καθιερώσεις τις απογευματινές βόλτες είναι πράγματα που σε τονώνουν.\n5. Χρειάζεσαι μια αλλαγή στο σώμα σου. Μια αλλαγή στα μαλλιά είναι μια κάποια λύση, αλλά αυτό που βοηθάει πραγματικά είναι το grooming. Περιποιήσου τα γένια σου ή ξύρισε τα εντελώς. Το ίδιο ισχύει και για το σώμα σου γενικότερα. Ένα γενικό ρεκτιφιέ με ξύρισμα στο στήθος και όπου αλλού έχεις τρίχες, θα δώσει έναν τόνο λείας επιφάνειας στο δέρμα και θα αναζωογονείσαι μόνο με το να το χαϊδεύεις. Κι εσύ και η κοπέλα σου. Πώς θα το πετύχεις με τον ιδανικότερο τρόπο τόσο καθώς το κάνεις όσο και στο τελικό αποτέλεσμα; Με το νέο Gillette BODY έχεις την απάντηση σε κάθε πρόβλημα. Μια ξυριστική μηχανή, που διαθέτει τρεις λεπίδες, τρεις λιπαντικές ταινίες και αντιολισθητική λαβή για απόλυτο έλεγχο ακόμα και στο ντους, θα σου αλλάξει την διάθεση.\n6. Μη σταματάς τα μπάνια. Ένα Σάββατο ή μια Κυριακή θα βρεις την ευκαιρία να πας, έστω και για μια βουτιά στην κοντινότερη παραλία.\n7. Μια εκδρομή με μεγάλη παρέα είναι πάντα μια καλή λύση.


Σύνδεσμος Φίλων Οχυρού Ιστίμπεη : Φτάνει η λάσπη κ Σαββίδη | infoserres.com\nΔημοσιεύτηκε στις 14/09/2017 - 12:48:54 ΠΜ από Neoklis σε ΑΠΟΨΕΙΣ, ΚΟΙΝΩΝΙΑ\nΕπίθεση με μακροσκελή ανακοίνωση κατά του δημοσιογράφου κ Παναγιώτη Σαββίδη συνεργάτη του δημάρχου κ Φώτη Δομουχτσίδη ( σύμφωνα με την ανακοίνωση ) εξαπολύει ο Σύνδεσμος Φίλων Οχυρού Ιστίμπέη. Στην ανακοίνωση ο σύνδεσμος κατηγορει τον κ Σαββίδη οτι έχει επιδοθεί σε προκλητικές και εμπρηστικές εκφράσεις (στο διαδίκτυο) ενάντια στον σκοπό και το έργο του Συνδέσμου .ότι προσβάλει βάναυσα τα μέλη του Συνδέσμου .Ενω καλεί τον Δήμαρχο Σιντικής να παρέμβει σε αυτή την άσχημη κατάσταση που δημιουργεί ο κ Σαββίδης , η οποία σπέρνει τη διχόνοια μεταξύ των πολιτών του Δήμου\nΦΤΑΝΕΙ Η ΛΑΣΠΗ ΣΤΟΝ ΣΥΝΔΕΣΜΟ ΦΙΛΩΝ ΟΧΥΡΟΥ ΙΣΤΙΜΠΕΗ Κ.ΣΑΒΒΙΔΗ\nΗ παρούσα ανακοίνωση συντάχθηκε μετά από μεγάλο προβληματισμό που αφορά στον συνεργάτη του δημάρχου Σιντικής που ονομάζεται Παναγιώτης Σαββίδης, ο οποίος ενώ συμμετέχει στην προσπάθεια του Δήμου Σιντικής για ανάδειξη της οχυρωματικής Γραμμής που υπάρχει στην επικράτεια του Δήμου, έχει επιδοθεί σε προκλητικές και εμπρηστικές εκφράσεις (στο διαδίκτυο) ενάντια στον σκοπό και το έργο του Συνδέσμου Φίλων Οχυρού Ιστίμπεη. Επειδή η ενασχόλησή του τόσο με τον Πρόεδρο του Συνδέσμου όσο και με τη δράση του Συνδέσμου προσβάλει βάναυσα την αγνή και ασυνήθιστα όμορφη προσπάθεια που καταβάλουν τα μέλη του Συνδέσμου για διατήρηση και περεταίρω διάδοση της Ιστορικής Μνήμης το ΔΣ του Συνδέσμου αποφάσισε να αποκαταστήσει την αλήθεια στη συστηματική προσπάθεια του εν λόγω ατόμου για σπίλωση του ονόματος και του έργου της οργάνωσής μας.\nΜε πρωτοφανή ζήλο κατηγορεί τον πρόεδρο και τα μέλη του Συνδέσμου για «κακό» τοπικισμό, εννοώντας ότι επικεντρώνουμε το ενδιαφέρον μας ΜΟΝΟΝ στον σύλλογό μας, στο χωριό μας (Νέο Πετρίτσι) και στο «οχυρό μας» (Ιστίμπεη). Αφήνει επίσης να εννοηθεί ότι δεν ενδιαφερόμαστε για την υπόλοιπη περιοχή. Η απάντηση δίδεται από το ίδιο το καταστατικό του Συνδέσμου μας, σύμφωνα με το οποίο η ύπαρξη αυτής της οργάνωσης αφορά την οχυρωματική Γραμμή Μεταξά στο σύνολό της, ενώ τονίζεται ότι «υιοθετούμε» το οχυρό Ιστίμπεη ως ένα οχυρό που μπορεί να αξιοποιηθεί και να γίνει επισκέψιμο όπως το Ρούπελ, το Λισσε κ.α. Προς αυτήν την κατεύθυνση πιέζουμε με τα μέσα που διαθέτουμε για την αποκατάσταση του οδικού δικτύου που οδηγεί στο Ιστίμπεη και πραγματοποιούμε ποιοτικές επετειακές εκδηλώσεις για να γνωρίσει το ευρύ κοινό ότι υφίσταται ΚΑΙ αυτό το οχυρό, όπως και άλλα μη αξιοποιημένα. Να θυμίσουμε ότι τον Δεκέμβριο του έτους 2015 ζητήσαμε με έγγραφο από το Δήμο Σιντικής (δε λάβαμε ΠΟΤΕ επίσημη απάντηση) να αναλάβουμε τη διενέργεια εκδηλώσεων μνήμης στην Ομορφοπλαγιά, στο Ιστίμπεη και στο Ρούπελ (κι όχι μόνον στο Ιστίμπεη). Ο Σύνδεσμός μας είχε όλη την καλή διάθεση να βοηθήσει στην ανάδειξη και των 3 σημείων ενδιαφέροντος. Κάτι τέτοιο φυσικά δεν έγινε δεκτό καθώς ήδη είχε δρομολογηθεί ξεχωριστή εκδήλωση με τον τίτλο ΡΟΥΠΕΛ-ΑΝΑΒΙΩΣΗ 1941 με ανάθεση στον εν λόγω επικριτή μας. Να σημειωθεί δε ότι ο Σύνδεσμος Φίλων Οχυρού Ιστίμπεη συμμετέχει ΚΑΘΕ ΧΡΟΝΟ στις εκδηλώσεις μνήμης του Ανωπορογιώτη ήρωα Δημήτριου Ίτσιου. Άραγε πως εξάγεται το συμπέρασμα ότι λειτουργούμε με κανόνες «κακού» τοπικισμού όταν ο μαθητικός διαγωνισμός (στον οποίον έχουν λάβει μέρος περισσότεροι από 2000 μαθητές τα τελευταία 3 χρόνια που πραγματοποιείται) έχει ως θέμα Η ΜΑΧΗ ΤΩΝ ΟΧΥΡΩΝ γενικά κι όχι η ΜΑΧΗ ΤΟΥ ΙΣΤΙΜΠΕΗ; Άραγε πως χαρακτηριζόμαστε «τοπικιστές» όταν συνεργαζόμαστε με ομάδες αναβίωσης από την Ελλάδα (Αθήνα) και από την Κεντρική Ευρώπη (Πολωνία, Σλοβακία); Άραγε δε διαφημίζουμε τη Γραμμή Μεταξά αλλά και την ευρύτερη περιοχή των Σερρών σε παγκόσμια κλίμακα; Να θυμίσουμε ότι ΟΛΟΙ οι φιλοξενούμενοί μας από τις ΗΠΑ την Ευρώπη και την Αυστραλία που καταφθάνουν κυρίως τους καλοκαιρινούς μήνες ξεναγούνται κυρίως στο Ρούπελ. Αυτός είναι ο «κακός» τοπικισμός; Οι επετειακές εκδηλώσεις που μεθοδεύουμε τελούν υπό την αιγίδα του Υπουργείου Εθνικής Άμυνας, του Υπουργείου Παιδείας και του Υπουργείου Μακεδονίας Θράκης γεγονός που δείχνει την αναγνώριση του έργου του Συνδέσμου. Τον περασμένο Απρίλιο συμμετείχαν στον 1ο Δρόμο Θυσίας (αγώνας δρόμου) περισσότεροι από 200 αθλητές που ήλθαν από όλη την Ελλάδα. Έφυγαν με τις καλύτερες εντυπώσεις από την φιλοξενία που τους επεφύλαξαν οι εθελοντές μας και ανανέωσαν το ραντεβού για τον Απρίλιο του 2018. Αυτοί οι άνθρωποι αποτελούν τους καλύτερους πρεσβευτές του τόπου μας. Κι αυτό είναι «κακός» τοπικισμός;\nΛΕΣΧΗ ΑΞΙΩΜΑΤΙΚΩΝ ΦΡΟΥΡΑΣ ΝΕΟΥ ΠΕΤΡΙΤΣΙΟΥ\nΣτο ίδιο πλαίσιο κινήθηκαν οι ψευδείς δηλώσεις του εν λόγω επικριτή μας περί αντιγραφής της πρότασης του Δημάρχου Σιντικής για αξιοποίηση της Λέσχης Αξιωματικών του Σιδηροκάστρου. Ίσως να αγνοεί ότι τον Ιανουάριο του 2016 ο ίδιος ο Δήμαρχος Σιντικής συμμετείχε στη Γενική Συνέλευση του Συνδέσμου μας (μπορούμε να του διαθέσουμε το βίντεο), όπου παρουσία 80 περίπου μελών συμφωνήσαμε τον συντονισμό των ενεργειών για την αξιοποίηση της Λέσχης του Πετριτσίου ως Κέντρο Μελέτης Ιστορίας για τη Μάχη των Οχυρών και την σύνδεσή της με επισκέψεις μαθητών λόγω της τέλεσης του μαθητικού διαγωνισμού που διοργανώνει κάθε χρόνο ο Σύνδεσμος. Την πρόταση πραγματοποίησε ο Πρόεδρος του Συνδέσμου κ.Τάτσιος Γεώργιος και την αποδέχθηκε ο Δήμαρχος Σιντικής. Προκαλούμε τον Δήμαρχο Σιντικής κ. Φώτη Δομουχτσίδη να επιβεβαιώσει το γεγονός! Μετά από μερικούς μήνες ο Δήμαρχος ανακοίνωσε την ίδια πρόταση για τη Λέσχη του Σιδηροκάστρου. Τότε ο Σύνδεσμος Φίλων Οχυρού Ιστίμπεη δεν αντέδρασε (όπως με γραφικότητα πράττει ο επικριτής μας) για αντιγραφή της ιδέας, αντιθέτως επικροτήσαμε την αξιοποίηση ΚΑΙ της Λέσχης του Σιδηροκάστρου ως ένα ακόμη πόλο έλξης ιστορικού ενδιαφέροντος. Στη διαμόρφωση αυτής της στάσης συνέβαλε τα μέγιστα το γεγονός ότι τα μέλη του Συνδέσμου κάθε χρόνο ταξιδεύουν στη Γαλλία, όπου συμμετέχουν στις επετειακές εκδηλώσεις για την περίφημη απόβαση της Νορμανδίας. Εκεί κάθε χωριό έχει όχι ένα, αλλά πολλά σημεία ιστορικού ενδιαφέροντος (πχ. Μουσεία, εκθέσεις κτλ).\nΠάμπολλες φορές μας κατηγορεί ότι εμείς κάνουμε «μνημόσυνα» ενώ εκείνος φροντίζει για την ανάπτυξη της περιοχής. Ο εν λόγω επικριτής μας δραστηριοποιείται επιχειρηματικά (και καλά κάνει) με τα Οχυρά με σκοπό το κέρδος. Αυτό αφορά τον ίδιον. Ο Σύνδεσμος Φίλων Οχυρού Ιστίμπεη είναι ταγμένος να διαφυλάττει την ιστορική μνήμη κι όχι να αναπτύσσει επιχειρηματική δραστηριότητα. Η δράση μας όμως συνδέεται άμεσα με την ανάπτυξη στην περιοχή καθώς δημιουργήσαμε έναν ακόμη πόλο έλξης ιστορικού ενδιαφέροντος (το Ιστίμπεη) που πριν τη δράση μας ήταν παντελώς άγνωστο στο ευρύτερο κοινό. Πιέζουμε με όλα τα διαθέσιμα μέσα για την αποκατάσταση του οδικού δικτύου που οδηγεί στο Ιστίμπεη στοχεύοντας να γίνει επισκέψιμο στο ευρύ κοινό. Δημιουργούμε το περιβάλλον για ανάπτυξη επιχειρηματικής δραστηριότητας από ιδιώτες (κι όχι από Σύνδεσμο) με αφορμή την επικείμενη επισκεψιμότητα. Ωστόσο όλες οι ενέργειες που αναλαμβάνουμε πραγματοποιούνται ΠΑΝΤΑ με κριτήριο τον σεβασμό στην ιστορική μνήμη. Κάτι τέτοιο δε συμβαίνει με τη δραστηριότητα του επικριτή μας του οποίου οι επιλογές είναι προσανατολισμένες στο κέρδος ΜΕ ΚΑΘΕ ΘΥΣΙΑ. Τον Μάιο είδαμε τον Δήμαρχο να δίνει ως αναμνηστικό στους συμμετέχοντες αναβιωτές ένα κομμάτι σύρμα που χρησιμοποιήθηκε στο Ρούπελ. Είχε το δικαίωμα να το κάνει; Ή μήπως έπρεπε αυτό το σύρμα να βρίσκεται στο μουσείο του Ρούπελ; Επίσης είδαμε τη συμμετοχή βούλγαρων αναβιωτών ως «ένδειξη εξωστρέφειας-ένδειξη καλής γειτονίας και συναδέλφωσης των λαών» όπως διατείνεται ο επικριτής μας. Όταν μάλιστα ο Πρόεδρος του Συνδέσμου μας έστειλε επιστολή (μερικές ημέρες πριν την εκδήλωση) προς το Δημοτικό Συμβούλιο Σιντικής, το ΥΠΕΘΑ και το ΥΜΑΘ εξηγώντας τους λόγους για τους οποίους ο Δήμος δεν έπρεπε να αναθέσει αναβιωτικό ρόλο στους βούλγαρους καθώς δεν αποτελεί φορέα άσκησης εξωτερικής πολιτικής, ο εν λόγω επικριτής μας παίζοντας τον ρόλο του «αφεντικού» απείλησε τον πρόεδρο με ηλεκτρονικό μήνυμα ότι θα μεταφράσει την επιστολή και θα την προωθήσει στον Βούλγαρο πρόξενο/πρέσβη και στον Δήμαρχο του Βουλγαρικού Πετριτσίου λέγοντάς τους ποιες οργανώσεις εκπροσωπεί (ο πρόεδρος του Συνδέσμου μας είναι και πρόεδρος της Πανελλήνιας Ομοσπονδίας Πολιτιστικών Συλλόγων Μακεδόνων με ιδιαίτερη δράση σε ζητήματα προπαγάνδας). Τελικά τι ρόλο παίζει ο κ.Σαββίδης (επικριτής μας);\nΟ Σύνδεσμος Φίλων Οχυρού Ιστίμπεη αποτελεί σωματείο ΜΗ ΚΕΡΔΟΣΚΟΠΙΚΟΥ ΧΑΡΑΚΤΗΡΑ. Ως εκ τούτου οι ποικίλες δράσεις μας είναι προσανατολισμένες στη διατήρηση και διάδοση της ιστορικής μνήμης. Ασφαλώς η πολυσχιδής δράση μας δημιουργεί τις συνθήκες για ανάπτυξη επιχειρηματικής δραστηριότητας (λειτουργία περιπτέρων, καταστήματα εστίασης και ροφημάτων κτλ), καθώς στο τριήμερο των εκδηλώσεων προσέρχονται πολλοί επισκέπτες. Να θυμίσουμε ότι το 2012 που δεν είχε παρουσία ο Σύνδεσμος στις επετειακές εκδηλώσεις συμμετείχαν μόλις 30 επισκέπτες… Δε βλέπουμε όμως τον λόγο για τον πόλεμο τον οποίον διεξάγει εναντίον μας, αφού έχουμε εντελώς διαφορετική φιλοσοφία και προσέγγιση στο θέμα της Μάχης των Οχυρών.\nΤίθεται θέμα για τον Δήμο Σιντικής αν το νόμιμο είναι και ηθικό, καθώς η επιχείρηση του επικριτή μας συμμετέχει ως βασικός συντελεστής της εκδήλωσης του Μαΐου στο Ρούπελ και ο ίδιος διατείνεται ως το «αφεντικό» (για την ακρίβεια συνεργάτης του Δήμου) της εκδήλωσης. Δυστυχώς στην περασμένη εκδήλωση που πραγματοποίησε ο Δήμος τον Μάιο του 2017 ο Σύνδεσμος αποκλείστηκε από αυτήν, καθώς δεν επετράπη να στηθεί έκθεση με τις δημιουργίες του μαθητικού διαγωνισμού μαζί με τα άλλα περίπτερα της εκδήλωσης. Για τα μάτια του κόσμου αντιπροτάθηκε να αναπτυχθεί η έκθεση σε χώρο εντός των στοών, κάτι όμως που υποβαθμίζει στο σύνολό τους τις προσπάθειες των συμμετεχόντων μαθητών, καθώς η επισκεψιμότητα των στοών ήταν εξαιρετικά μικρή σε σχέση με αυτήν στην επιφάνεια του Οχυρού. Ήθελαν να μας κρύψουν…\nΤο καταστατικό μας καθώς και τις θέσεις μας είναι αναρτημένες από τον Ιανουάριου του 2015. Η αλληλογραφία μας με την Πολιτεία και τον Δήμο επίσης. Ο σύνδεσμος ουδέποτε στάθηκε εμπόδιο σε κάποια προσπάθεια γειτονικών χωριών. Παρευρίσκεται και ενισχύει εκδηλώσεις στο Ρούπελ, στο Σιδηρόκαστρο, στις Σέρρες, στα Πορόια και οπουδήποτε υπάρχει δυνατότητα. Ο πρόεδρος και το ΔΣ του Συνδέσμου δαπανούν πολλά χρήματα για την επίτευξη των στόχων της οργάνωσης.\nΟι καταστηματάρχες στην περιοχή μας ξέχασαν να ρωτήσουν τον κύριο αυτόν για το αν πρέπει να επενδύσουν στην Ραχούλα και όχι στον πόλο έλξης και στο Brand Name (Ρούπελ) που μας αναφέρει. Μας μιλάει για ανάπτυξη της περιοχής και συγκεκριμένα του Νέου Πετριτσίου, αλλά στις εκδηλώσεις του περασμένου Μαΐου έστειλε πελατεία σε ορισμένες επιχειρήσεις εστίασης. Άραγε ΠΩΣ θα έρθει η ανάπτυξη στις κοινότητες (τις ονομάζει άνω και κάτω Ραχούλα) όταν η πρότασή του είναι ΟΛΑ να γίνουν στην έδρα του Δήμου (Σιδηρόκαστρο) και μόνον εκεί;\nΕίναι πολύ κρίμα η συμπεριφορά του κ.Σαββίδη. Παλιά υπήρχε μια υποτυπώδης συνεργασία μεταξύ μας σε ότι αφορούσε την ενασχόληση με τα οχυρά. Εμείς δεν έχουμε κανένα απολύτως πρόβλημα μαζί του. Δυστυχώς ο εν λόγω κύριος άλλαξε εντελώς συμπεριφορά μόλις ξεκίνησε να δραστηριοποιείται επιχειρηματικά με τα οχυρά. Άρχισε να εμφανίζει ανεξήγητες ΕΜΜΟΝΕΣ και κάνει ότι μπορεί για να διαλύσει κάθε υγιή ομάδα που δεν μπορεί να ελέγξει (στην προκειμένη περίπτωση τον Σύνδεσμό μας). Βλέπει παντού εχθρούς και επιτίθεται χωρίς λόγο σε οποιαδήποτε προσπάθεια γίνεται χωρίς να συμμετέχει εκείνος. Άραγε δεν έχει δικαίωμα κανείς άλλος να αφιερώσει τον χρόνο του στην ανάδειξη των οχυρών; Ακριβώς το αντίθετο. Από ιδρύσεως του Συνδέσμου μας ευχόμασταν να δημιουργηθούν κι άλλες ομάδες εθελοντών όπως η δική μας. Και γίνεται πραγματικότητα! Ακόμη δύο ομάδες δημιουργούνται με έδρα τα Άνω Πορόια και τον Προμαχώνα. Τους καλωσορίζουμε και ευελπιστούμε σε κοινές δράσεις και στενή συνεργασία. Σε αυτήν την προσπάθεια που θα δώσει υπεραξία στην περιοχή μας δε χωρούν διχόνοιες και κόντρες. Καλούμε τον Σαββίδη Παναγιώτη να εγκαταλείψει αυτήν την εμμονική συμπεριφορά και να μην πυροδοτεί την κατάσταση με ανυπόστατες φήμες και κατά φαντασίαν ερμηνείες.\nΚαλούμε τον Δήμαρχο Σιντικής να παρέμβει σε αυτή την άσχημη κατάσταση που δημιουργεί ο συνεργάτης του, η οποία σπέρνει τη διχόνοια μεταξύ των πολιτών του Δήμου και αμαυρώνει την εικόνα που πρέπει να έχει προς τα έξω ο Δήμος Σιντικής. Οι «ξένοι» βλέπουν ότι υπάρχει μια φαγωμάρα την οποία ουσιαστικά συντηρεί ο Π.Σαββίδης. Τώρα που πληθαίνουν οι εθελοντικές οργανώσεις προτείνουμε τον Δήμαρχο να μας καλέσει σε κοινό τραπέζι και να στηρίξει πάση θυσία τη συνεργασία μεταξύ αυτών. Διότι όλοι μαζί μπορούμε. Θα το κάνει άραγε;\nΠροηγούμενο Προηγούμενο Άρθρο: Πανσερραικός : Πρεμιέρα στις 19/9 με Εργοτέλη για το κύπελλο\nΕπόμενο\tΕπόμενο Άρθρο: Στις Σέρρες σήμερα Πέμπτη 14/9 ο Γιάννης Ραγκούσης\nAυτοκίνητο μπήκε μέσα σε μαγαζί στις Σέρρες (ΦΩΤΟ)\nΑΝΕΛ Σερρών .Φ.Καραμανλίδης , Από το Συνέδριο θα βγούμε πιο ισχυροί


Tέλειοι διατροφικοί συνδυασμοί: Προσφέρουν περισσότερα - Υγιεινή διατροφή - Σωστή Διατροφή - Διατροφή\nTέλειοι διατροφικοί συνδυασμοί: Προσφέρουν περισσότερα\nΟι παρακάτω τροφές είναι ήδη πολύ υγιεινές, αλλά όταν τις συνδυάζουμε τα οφέλη τους γίνονται ακόμα περισσότερα!\nΞέρουμε ότι για να είμαστε δυνατοί και υγιείς, η διατροφή μας είναι ίσως ο πιο σημαντικός παράγοντας. Συνεπώς, γεμίζουμε το πρόγραμμα διατροφής μας με φρέσκα φρούτα και λαχανικά, πηγές άλιπης πρωτεΐνης και μερικά υγιεινά λιπαρά. Και γνωρίζουμε, επίσης, τα τρόφιμα που τα βρίσκουμε όλα αυτά. Υπάρχουν, όμως, μερικές τροφές, που όταν συνδυαστούν, μας προσφέρουν περισσότερα απ’ όσα είχαμε φανταστεί. Ποιες είναι αυτές;\nΦασόλια + Ντομάτα\nΗ ντομάτα περιέχει άφθονη βιταμίνη C, η οποία ενισχύει την απορρόφηση του σιδήρου από τον οργανισμό—και ειδικά του σιδήρου φυτικής προέλευσης, που απορροφάται πιο δύσκολα. Συνεπώς, την επόμενη φορά που θα βάλετε φασόλια στην κατσαρόλα, μην ξεχάσετε να μαγειρέψετε και ντομάτα μαζί.\nΤσάι με λεμόνι, έλεγε το τραγούδι, και ποιος θα το φανταζόταν ότι μας έδινε μια σημαντική συμβουλή: Ο χυμός του λεμονιού, ήδη πολύ υγιεινός από μόνος του, απελευθερώνει περισσότερα από τα αντιοξειδωτικά του πράσινου τσαγιού, και ενισχύει την απορρόφησή τους.\nΕναλλακτικά, φράουλα. Αυτά τα δύο λατρεμένα μας φρούτα συνδυάζονται υπέροχα με το άπαχο γιαούρτι, δημιουργώντας ένα τέλειο και χορταστικό σνακ ή πρωινό, αλλά και ενισχύοντας την μυϊκή αναδόμηση μετά την γυμναστική.\nΔημητριακά + Ηλιόσποροι\nΟι ηλιόσποροι είναι από τις καλύτερες πηγές βιταμίνης Ε, ενός ισχυρού αντιοξειδωτικού. Και ένας καλός (και ελεγχόμενος, μιας και οι σπόροι είναι πλούσιοι και σε θερμίδες) τρόπος να λάβουμε μια πολύ μεγάλη δόση είναι να ρίξουμε στα πρωινά μας δημητριακά μισή κουπίτσα ωμούς ηλιόσπορους. Πόσο μάλλον, θα τα κάνουμε ακόμα πιο τραγανά και απολαυστικά.\nΟμελέτα + Πιπεριά\nΗ ομελέτα είναι μία γρήγορη και πολύ υγιεινή λύση για πρωινό. Και μας προσφέρει και πολλή πρωτεΐνη. Αν ρίξουμε, όμως, μέσα και μια κομμένη πιπεριά, η βιταμίνη C της (που την περιέχει σε γιγάντιες δόσεις) θα ενισχύει την απορρόφηση πρωτεΐνης. Και θα κάνει και το δέρμα μας πιο λαμπερό.\nΣούπα + Φασόλια\nΞέρουμε πως οι σούπες (αρκεί να μην είναι φορτωμένες με παχυντικές κρέμες) είναι από τους καλύτερους τρόπους να προσλάβουμε θρεπτικά συστατικά και να ζεσταθούμε, με εξαιρετικά λίγες θερμίδες. Αν θέλετε να κάνετε την σούπα σας πιο χορταστική, αλλά και πάλι με λίγες επιπλέον θερμίδες, τότε προσθέστε μέσα φασόλια. Επιπλέον, τα φασόλια μπορούν να ρίξουν τα επίπεδα της κακής, LDL χοληστερόλης.


Πώς να συνδυάσεις τα αγαπημένα σου μποτάκια! - Κατερίνα Τσεμπερλίδου Πώς να συνδυάσεις τα αγαπημένα σου μποτάκια! - Κατερίνα Τσεμπερλίδου Πώς να συνδυάσεις τα αγαπημένα σου μποτάκια! - Κατερίνα Τσεμπερλίδου\nPost by: www.eirinika.gr 13/01/2021 0 comments\t47 views\nCasual chic outfits με τζιν και μποτάκια Booties με τακούνι στιλέτο, αλλά και χοντρό μπορούν να ταιριάξουν όμορφα με κάθε τύπου τζιν παντελόνι.\nΣτυλάτα ντυσίματα με μποτάκια και παντελόνι Τα ντυσίματα με παντελόνι και μποτάκια είναι πολύ δημοφιλή. Τα δυο αυτά κομμάτια συνδυάζονται αρμονικά μεταξύ τους και δημιουργούν εκπληκτικά outfit για κάθε στιγμή της μέρας.\nΚομψά σύνολα με πένσιλ φούστα και μποτάκι Τι πιο θηλυκό και κομψό από μια pencil φούστα που αναδεικνύει τις γυναικείες καμπύλες αγκαλιάζοντας τους γοφούς και τα πόδια. Το στυλάτο αυτό κομμάτι της γυναικείας γκαρνταρόμπας μπορεί να συνδυαστεί εκπληκτικά πέρα από τις γόβες και με ένα ζευγάρι μποτάκια.\nChic ντυσίματα με μποτάκια και φούστα Μια άκρως θηλυκή πρόταση για να συνδυάσετε τα μποτάκια σας είναι η κοντή – μίνι φούστα. Ταιριάζει τόσο με τα κομψά μποτάκια κάλτσα με λεπτό ή χοντρό τακούνι, όσο και με πιο casual στυλ όπως τα chelsea boots, τα αρβυλάκια κλπ.\nΘηλυκά ντυσίματα με μακρύ φόρεμα και μποτάκια Όποιος πίστευε μέχρι τώρα πως τα μποτάκια δεν μπορούν να φορεθούν με ένα μακρύ φόρεμα, οι παραπάνω φωτογραφίες θα του αλλάξουν γνώμη.\nΕντυπωσιακοί συνδυασμοί ρούχων με ταμπά και καφέ μποτάκια Πέρα από τα μαύρα, δημοφιλή είναι και τα καφέ ή ταμπά μποτάκια. Σε μονόχρωμα ή printed σχέδια τα booties σε αυτά τα χρώματα ξεφεύγουν από το κλασικό μαύρο και προσθέτουν χρώμα και όμορφο στυλ σε κάθε ντύσιμο.\nΜοντέρνοι συνδυασμοί ρούχων με μπεζ μποτάκια Το μπεζ – nude χρώμα στα booties αποτελεί μια ακόμη δημοφιλή επιλογή, καθώς μπορεί εύκολα να συνδυαστεί με όλα τα χρώματα. Δερμάτινα, σουέντ ή καστόρινα, δεν έχει σημασία. Όλα τους είναι στυλάτα και ταιριάζουν με τα πάντα.\nTrendy ντυσίματα με μποτάκια τύπου chelsea boots Με τρακτερωτή σόλα, flatforms, λεπτό τακούνι ή απλά φλατ, τα chelsea boots αποτελούν κορυφαία τάση στα παπούτσια για τον Χειμώνα 2020 – 2021.


Αυτή Η Γυναίκα Έπινε 3 Λίτρα Νερό Κάθε Μέρα Για Έναν Μήνα -Δείτε Το Πρόσωπό Της Πριν & Μετά! – ΑΡΠΑΚΤΙΚΟ - Epicnews.info\nHome / ΔΙΑΣΚΕΔΑΣΗ / STRANGE / Αυτή Η Γυναίκα Έπινε 3 Λίτρα Νερό Κάθε Μέρα Για Έναν Μήνα -Δείτε Το Πρόσωπό Της Πριν & Μετά! – ΑΡΠΑΚΤΙΚΟ\nΑυτή Η Γυναίκα Έπινε 3 Λίτρα Νερό Κάθε Μέρα Για Έναν Μήνα -Δείτε Το Πρόσωπό Της Πριν & Μετά! – ΑΡΠΑΚΤΙΚΟ\nKostas Iakovou Ιανουάριος 12, 2018 STRANGE Leave a comment 12 Views\nTags 3 ΑΡΠΑΚΤΙΚΟ αυτή για γυναίκα δείτε έναν έπινε Η Κάθε λίτρα μέρα μετά μήνα νερό ΠΡΙΝ πρόσωπο της το\nΠοιες εκλογές; Στο τουρκικό χωριό Çepni έχουν… άλλα στο κεφάλι τους! Και συγκεκριμένα, ένα κορίτσι …


Μόνο την Τρίτη, ο Ερντογάν μας έστειλε 433 μετανάστες! – Europost Ειδήσεις και Νέα από Ελλάδα και Κόσμο\nΑρχική/EΛΛΑΔΑ/Μόνο την Τρίτη, ο Ερντογάν μας έστειλε 433 μετανάστες!\nΜόνο την Τρίτη, ο Ερντογάν μας έστειλε 433 μετανάστες!\nΣτη θεωρία φαίνεται να περιορίζεται η συμφωνία των Βρυξελλών με την Άγκυρα για τον περιορισμό των μεταναστευτικών ροών από τα τουρκικά παράλια στα ελληνικά νησιά και την ευρωπαϊκή ήπειρο, καθώς οι τουρκικές αρχές είτε κλείνουν τα μάτια στη δράση των διακινητών, είτε είναι ανίκανες να την περιορίσουν.\nΜόνο την Τρίτη και παρά τις αντίξοες καιρικές συνθήκες που επικρατούσαν στο Αιγαίο, εντοπίστηκαν και διασώθηκαν από την ελληνική ακτοφυλακή και τις δυνάμεις της Frontex, τουλάχιστον 433 πρόσφυγες και μετανάστες, σε 11 διαφορετικά περιστατικά. Προορισμός των διακινητών ήταν κατά κύριο λόγο η Λέσβος, όπου μεταφέρθηκαν 292 άνθρωποι και κατά δεύτερο λόγο η Αλεξανδρούπολη, όπου μεταφέρθηκαν 77 άνθρωποι, η Κως (34) και η Κάλυμνος (30).\n1)Στον εντοπισμό και τη διάσωση τριάντα έξι (36) αλλοδαπών προέβησαν, πρώτες πρωινές ώρες σήμερα, στελέχη του Λιμενικού Σώματος – Ελληνικής Ακτοφυλακής. Ειδικότερα, περιπολικό σκάφος Λ.Σ.-ΕΛ.ΑΚΤ. εντόπισε στη θαλάσσια περιοχή 6,5 ν.μ. νοτιοανατολικά λιμένα Αλεξανδρούπολης, πνευστή λέμβο με ικανό αριθμό αλλοδαπών επιβαινόντων. Υπό το συντονισμό του Ενιαίου Κέντρου Συντονισμού Έρευνας και Διάσωσης, το πλήρωμα του περιπολικού σκάφους Λ.Σ.-ΕΛ.ΑΚΤ. προέβη στην ασφαλή περισυλλογή και διάσωση των ανωτέρω, οι οποίοι μεταφέρθηκαν στο λιμένα Αλεξανδρούπολης. Προανάκριση διενεργείται από την οικεία Λιμενική Αρχή.\n2)Επίσης, στον εντοπισμό και τη διάσωση σαράντα ενός (41) αλλοδαπών προέβησαν, βραδινές ώρες χθες, στελέχη του Λιμενικού Σώματος – Ελληνικής Ακτοφυλακής. Ειδικότερα, δύο (02) περιπολικά σκάφη Λ.Σ.-ΕΛ.ΑΚΤ. εντόπισαν στη θαλάσσια περιοχή 4 ν.μ. νότια λιμένα Αλεξανδρούπολης, πνευστή λέμβο με ικανό αριθμό αλλοδαπών επιβαινόντων. Υπό το συντονισμό του Ενιαίου Κέντρου Συντονισμού Έρευνας και Διάσωσης, το ανωτέρω σκάφος οδηγήθηκε από τα περιπολικά σκάφη Λ.Σ.-ΕΛ.ΑΚΤ. στο λιμένα Αλεξανδρούπολης. Προανάκριση διενεργείται από την οικεία Λιμενική Αρχή.\n3)Στον εντοπισμό και τη διάσωση σαράντα ενός (41) αλλοδαπών προέβη, πρώτες πρωινές ώρες σήμερα, πλωτό σκάφος δύναμης FRONTEX, το οποίο βρισκόταν σε περιπολία στο πλαίσιο της ευρωπαϊκής επιχείρησης ”ΠΟΣΕΙΔΩΝ 2019”. Συγκεκριμένα, το ανωτέρω πλωτό εντόπισε στη θαλάσσια περιοχή ”ΜΥΣΤΕΓΝΩΝ” ν. Λέσβου, πνευστή μηχανοκίνητη λέμβο με ικανό αριθμό αλλοδαπών επιβαινόντων. Υπό το συντονισμό του Ενιαίου Κέντρου Συντονισμού Έρευνας και Διάσωσης, το πλήρωμα του ανωτέρω σκάφους, προέβη στην ασφαλή περισυλλογή και διάσωση των ανωτέρω, οι οποίοι μεταφέρθηκαν στο λιμένα Μυτιλήνης. Προανάκριση διενεργείται από το Κεντρικό Λιμεναρχείο Μυτιλήνης.\n4)Στον εντοπισμό και τη διάσωση τριάντα τεσσάρων (34) αλλοδαπών προέβη, πρώτες πρωινές ώρες σήμερα, πλωτό σκάφος δύναμης FRONTEX, το οποίο βρισκόταν σε περιπολία στο πλαίσιο της ευρωπαϊκής επιχείρησης ”ΠΟΣΕΙΔΩΝ 2019”. Συγκεκριμένα, το ανωτέρω πλωτό εντόπισε στη θαλάσσια περιοχή ”ΨΑΛΙΔΙ” ν. Κω, πνευστή μηχανοκίνητη λέμβο με ικανό αριθμό αλλοδαπών επιβαινόντων. Υπό το συντονισμό του Ενιαίου Κέντρου Συντονισμού Έρευνας και Διάσωσης, το πλήρωμα του ανωτέρω σκάφους, προέβη στην ασφαλή περισυλλογή και διάσωση των ανωτέρω, οι οποίοι μεταφέρθηκαν στον επιβατικό λιμένα Κω. Προανάκριση διενεργείται από την οικεία Λιμενική Αρχή.\n5)Στον εντοπισμό τριάντα οκτώ (38) αλλοδαπών προέβησαν, πρώτες πρωινές ώρες σήμερα, στελέχη της Λιμενικής Αρχής Μυτιλήνης, στην περιοχή ”ΚΑΡΑ ΤΕΠΕ” ν. Λέσβου, οι οποίοι είχαν αποβιβαστεί επί της ακτής, ενώ συνελήφθη μεταξύ αυτών ο 27χρονος χειριστής της λέμβου. Προανάκριση διενεργείται από το Κεντρικό Λιμεναρχείο Μυτιλήνης.\n6)Στον εντοπισμό σαράντα πέντε (45) αλλοδαπών προέβησαν, πρώτες πρωινές ώρες σήμερα, στελέχη της Λιμενικής Αρχής Σιγρίου, στην περιοχή ”ΓΑΒΑΘΑ” ν. Λέσβου, οι οποίοι είχαν αποβιβαστεί επί της ακτής, ενώ συνελήφθη μεταξύ αυτών ο 23χρονος χειριστής της λέμβου. Προανάκριση διενεργείται από το Λιμενικό Σταθμό Σιγρίου.\n7)Στον εντοπισμό τριάντα τεσσάρων (34) αλλοδαπών προέβησαν, βραδινές ώρες χθες, στελέχη της Λιμενικής Αρχής Μήθυμνας, στην περιοχή ”ΒΙΟΛΟΓΙΚΟΣ” Μήθυμνας ν. Λέσβου, οι οποίοι είχαν αποβιβαστεί επί της ακτής, ενώ συνελήφθη μεταξύ αυτών ο 27χρονος χειριστής της λέμβου.\n8)Επίσης, στον εντοπισμό σαράντα δύο (42) αλλοδαπών προέβησαν, βραδινές ώρες χθες, στελέχη της Λιμενικής Αρχής Μήθυμνας, στην περιοχή ”ΣΚΑΛΑ ΣΥΚΑΜΝΙΑΣ” ν. Λέσβου, οι οποίοι είχαν αποβιβαστεί επί της ακτής, ενώ συνελήφθη μεταξύ αυτών ο 40χρονος χειριστής της λέμβου.\n9)Επιπρόσθετα, στον εντοπισμό σαράντα εννέα (49) αλλοδαπών προέβησαν, πρωινές ώρες σήμερα, στελέχη της Λιμενικής Αρχής Μήθυμνας, οι οποίοι είχαν αποβιβαστεί στον οικείο λιμένα, ενώ συνελήφθη μεταξύ αυτών ο 33χρονος χειριστής της λέμβου.\n10)Στον εντοπισμό σαράντα τριών (43) αλλοδαπών προέβησαν, βραδινές ώρες χθες, στελέχη της Λιμενικής Αρχής Μήθυμνας, στην περιοχή ”ΠΑΛΗΟΣ” ν. Λέσβου, οι οποίοι είχαν αποβιβαστεί επί της ακτής, ενώ συνελήφθη μεταξύ αυτών ο 26χρονος χειριστής της λέμβου. Προανακρίσεις διενεργούνται από το Λιμενικό Σταθμό Μήθυμνας.\n11)Στον εντοπισμό τριάντα (30) αλλοδαπών προέβησαν, πρωινές ώρες σήμερα, στελέχη της Λιμενικής Αρχής Καλύμνου, στη ν. Καλόλιμνο, οι οποίοι είχαν αποβιβαστεί επί της ακτής, ενώ συνελήφθη μεταξύ αυτών ο 26χρονος χειριστής της λέμβου. Προανάκριση διενεργείται από το Λιμεναρχείο Καλύμνου.


Στο ακουστικό για Κατελάρη! - OMONOIA24.COM\nΣτο ακουστικό για Κατελάρη!\nΟ Φάνος Κατελάρης πέρασε εκτός τραυματίας στο αιώνιο ντέρμπι μετά από άσχημη κλωτσιά του Μιλάνοφ στον αστράγαλο. Μάλιστα ο νεαρός με την λήξη του παιχνιδιού έφυγε με πατερίτσες από το γήπεδο.\nΟι πρώτες εκτιμήσεις δεν είναι αισιόδοξες για γρήγορη επιστροφή του Φάνου καθώς στο ίδιο σημείο είχε και πιο παλιά τραυματιστεί. Είναι εξαιρετικά αμφίβολος για το παιχνίδι με ΑΕΚ μπορεί ακόμα και για το παιχνίδι με Ανόρθωση. Αναμένουμε λοιπόν σήμερα στο ακουστικό για το μέγεθος του τραυματισμού του καθώς θα περάσει από εξειδικευμένες εξετάσεις.\nΗ φετινή κακοδαιμονία της ομάδας μας ιδιαίτερα στην αμυντική γραμμή συνεχίζεται. Η κατάσταση με τους τραυματίες αναγκάζει την ομάδα ανά εβδομάδα να πειραματίζεται ιδιαίτερα στο κέντρο της άμυνας.\nΟ Άκης Ιωακείμ θα πρέπει να ξεκινήσει να σκέφτεται τον αντικαταστάτη του Φάνου.\nΖόρικα τα πράγματα, αλλά…\nΜία ακόμη εξαιρετική παρουσία από τον Δημητρίου!